title: Teknologen

text: Alaotsikolla "Vetenskaplig och Industriel Tidskrift" ilmestynyt "Teknologen" oli kansantajuinen ja viihdyttävä tieteen, talouden ja tekniikan uutuuksien esittelijä. Kerran viikossa ilmestynyt lehti pyrki edistämään teollisuuden kehitystä, kannatti elinkeinovapautta ja kiinnitti huomiota myös yhteiskunnallisiin ongelmiin. Proviisori F. W. Langhoffin julkaisemaa lehteä toimitti farmaseutti ja kirjailija J. G. Hammardahl. Sillä oli enimmillään yli 300 tilaajaa. "Teknologenin" lakattua Hammardahl julkaisi N. H. Pinellon kanssa sen jatkona "Tidning för Landtbrukare och Näringsidkare" -viikkolehteä.


title: Shuozhou

text: Shuozhou () on prefektuuritason kaupunki Kiinan Shanxin maakunnan pohjoisosassa. Kaupungin pinta-ala on 10 662 neliökilometriä ja väkiluku noin 1,71 miljoonaa (vuonna 2010). Kaupungin keskusta sijaitsee linnuntietä noin 160 kilometriä maakunnan pääkaupunki Taiyuanista pohjoiseen.


title: Shuozhou

text: Kaupunki rajoittuu pohjoisessa Ulanqabin, koillisessa Datongin, etelässä Xinzhoun sekä luoteessa Hohhotin prefektuuritason kaupunkeihin.


title: Shuozhou

text: Kuuluisa "Yingxianin puupagodi" (Sakyamunin pagodi Gogong-temppelissä) sijaitsee Yingin piirikunnassa. Se rakennettiin vuonna 1056 kokonaan puusta ilman mitään nauloja.


title: Shuozhou

text: Piirikuntatasolla kaupunki jaetaan kahteen kaupunkipiiriin ja neljään piirikuntaan.


title: Vanadis (lehti)

text: Vanadis oli Helsingissä vuonna 1840 ilmestynyt ruotsinkielinen aikakauslehti.


title: Vanadis (lehti)

text: Alaotsikolla "Dikt och sanning" ilmestynyttä "Vanadisia" on luonnehdittu Suomen ensimmäiseksi kulttuurilehdeksi. Carl von Burghausenin ja Henrik Gabriel Piponiuksen kahdesti viikossa julkaisema lehti sisälsi lähinnä vieraista kielistä käännettyä kaunokirjallisuutta. Se sai vain vähän toistasataa tilaajaa ja lakkasi jo puolen vuoden kuluttua.


title: Adolf Edvard Rongain

text: Adolf Edvard Rongain (5. syyskuuta 1821 Parikkala – 16. kesäkuuta 1861 Kuopio) oli suomalainen Kuopiossa asunut opettaja, kirjakauppias, lehdenkustantaja ja kirjanpainaja.


title: Adolf Edvard Rongain

text: Rongainin vanhemmat olivat viipurilainen kauppias Karl Gustaf Ronkanen (Rongain) ja Anna Sofia Pampe. Hän kävi Käkisalmen piirikoulua ja Viipurin lukiota päästen ylioppilaaksi Helsingissä 1841.


title: Adolf Edvard Rongain

text: Rongain toimi Kuopion yläalkeiskoulun vt. venäjänopettajana vuodesta 1843 ja hän oli Kuopion ala-alkeiskoulun opettajana 1847–1858. Rongain sai yhdessä ala-alkeiskoulun opettaja Carl Johan Mobergin (1820–1910) kanssa vuonna 1851 luvan perustaa Kuopioon ruotsinkielisen Kuopio Tidning-lehden vastaperustetun Kuopion hiippakunnan uutislehdeksi. Lehti ei kuitenkaan ottanut menestyäkseen vaan se lakkautettiin jo 1856. Lehden toimintaa jatkamaan Rongain ja ala-alkeiskoulun opettaja Carl Johan Marelius (1829–1866) perustivat suomenkielisen Kuopion Sanomat-lehden joka alkoi ilmestyä vuoden 1857 alusta lähtien. Lehti lakkasi ilmestymästä jo marraskuussa 1857 kun sitä painanut kirjapaino lopetti toimintansa. Rongain perusti myös vuonna 1856 yhdessä kirjanpainaja Fredrik Ahlqvistin kanssa Kuopioon toisen kirjapainon kaupungin ensimmäisen ja siihen asti ainoan, Johan Anton Karstenin omistaman kirjapainon kilpailijaksi. Uusi "Ahlqvist & Rongainin" kirjapaino toimi kuitenkin vain muutamia vuosia.


title: Raision seudun koulutuskuntayhtymä

text:
Raision seudun koulutuskuntayhtymä eli Raseko on Naantalin, Maskun, Mynämäen, Nousiaisten, Raision ja Ruskon kuntien omistama koulutuskuntayhtymä, joka tarjoaa ammatillisia perustutkintoja, ammattitutkintoja, erikoisammattitutkintoja ja muuta lisäkoulutusta. Rasekon ammattiopistolla on viisi perustutkintoihin kouluttavaa toimipistettä, jotka sijaitsevat Naantalissa, Raisiossa ja Mynämäellä. Ammatillisesta lisäkoulutuksesta vastaa Rasekon aikuisopisto Timali, jolla on myös oma oppisopimuksiin keskittyvä yksikkö Raision oppisopimustoimisto.
Vuonna 2017 Rasekossa opiskeli ammatillisessa peruskoulutuksessa 1513 opiskelijaa, oppisopimuksella peruskoulututuksessa 312 opiskelijaa, aikuiskoulutuskeskuksessa 192 opiskelijaa ja oppisopimuksella lisäkoulutuksessa 578 opiskelijaa. Henkilökuntaa Rasekolla oli vuonna 2017 194 joista opettajia ja kouluttajia 142. Vuoden 2017 toimintakulut olivat 15,5 miljoonaa euroa. Koulutuskuntayhtymä on perustettu vuonna 1958.


title: Raision seudun koulutuskuntayhtymä

text: Vuoden 2016 alussa Rasekon ammatillista peruskoulusta antavat oppilaitokset yhdistettiin Rasekon ammattiopistoksi. Yksikköjen vanhat nimet jäivät pois käytöstä ja niistä tuli toimipisteitä. Oppilaitokset vuonna 2014 ennen organisaatiouudistusta:


title: Raision seudun koulutuskuntayhtymä

text: Naantalin ammattiopistossa hotelli-, ravintola- ja catering-alalta valmistuu kokkeja ja sosiaali- ja terveysalalta lähihoitajia. Vuonna 2014 kokonaisopiskelijamäärä oli 275 ja aloittaneita opiskelijoita oli 123. Opiston kerrosala on 2652 neliömetriä ja Raseko toimii tiloissa vuokralla. Mynämäen käsi- ja taideteollisuusopistossa opiskellaan käsi- ja taideteollisuusalan perustutkintoja, ammattitutkintoja sekä erikoisammattitutkintoja: käsi- ja taideteollisuusalan perustutkinto, artesaani, ammattialoina tekstiili, metalli, puu ja korjausrakentaminen sekä muinaistekniikka; käsityöntekijän ammattitutkinnot eri ammattialoilla; seppäkisällin ammattitutkinto, osaamisalana seppä tai puukkoseppä; käsityömestarin erikoisammattitutkinto; seppämestarin erikoisammattitutkinto, osaamisalana seppämestari tai puukkoseppämestari. Vuonna 2014 kokonaisopiskelijamäärä oli 185 ja aloittaneita opiskelijoita oli 77. Opiston kerrosala on 5026 neliömetriä ja Raseko on tiloissa vuokralla. Mynämäen oppilaitos liitettiin osaksi Rasekoa vuonna 2010, aiemmin se oli Mynämäen kunnan omistama ja nimeltään Lounais-Suomen käsi- ja taideteollisuusoppilaitos.


title: Raision seudun koulutuskuntayhtymä

text: Raision ammattiopiston koulutusvaihtoehdot ovat: Autolalan perustutkinto, ajoneuvoasentaja; Hotelli-, ravintola- ja catering-alan perustutkinto, kokki; Kiinteistöpalvelujen perustutkinto, kiinteistönhoitaja; Kone- ja metallialan perustutkinto, koneistaja, kunnossapitoasentaja, levyseppähitsaaja; Rakennusalan perustutkinto, talonrakentaja; Sähkö- ja automaatiotekniikan perustutkinto, automaatioasentaja; Teknisen suunnittelun perustutkinto, suunnitteluassistentti; Tieto- ja tietoliikennetekniikan perustutkinto, ICT-asentaja; Tieto- ja viestintätekniikan perustutkinto, datanomi; Artesaan, tuotteen suunnittelun ja valmistuksen osaamisala / vaatetus. Vuonna 2014 kokonaisopiskelijamäärä oli 604 ja aloittaneita opiskelijoita oli 182. Opiston tilat koostuvat useista eri rakennuksista joiden kokonaiskerrosala on 16 494 neliömetriä, jonka lisäksi vuokrattua tilaa on 1016 neliömetriä. Raision kauppaopistossa opiskellaan merkonomiksi. Kauppaopiston kokonaisopiskelijamäärä vuonna 2014 oli 295 ja aloittaneita opiskelijoita oli 121. Raision oppisopimustoimistossa oli vuonna 2014 voimassa olleita oppisopimuksia 248 ja vuoden aikana uusia 63. Kauppaopiston, oppisopimustoimiston ja hallinnon tilojen kerrosala on 3908 neliömetriä. Raision aikuiskoulutuskeskus Timalissa voi opiskella ICT-alaa, kaupan alaa ja markkinointia, Kotityöpalveluita, käsi- ja taideteollisuusalaa, ravitsemispalveluita, sihteeri- ja toimistotyötä, sosiaali- ja terveysalaa, taloushallintoa sekä yrittäjyttä ja johtamista. Timalin kokonaisopiskelijamäärä vuonna 2014 oli 546, perustutkinnon opiskelijamäärä 154 ja vuoden aikana kirjoilla olleiden opiskelijoiden määrä 1968. Timalin tilojen kerrosala on 3995 neliömetriä.


title: Mestarien liigan kausi 2016–2017

text: Mestarien liigan kausi 2016–2017 oli Euroopan jalkapallosarja Mestarien liigan 62. kausi. Sarjan karsintavaihe pelattiin kesällä 2016, minkä jälkeen alkoi syksyllä pelattava lohkovaihe. Lohkovaiheen jälkeen pelattiin pudotuspelit, jotka huipentuivat kesäkuussa 2017 pelattuun loppuotteluun Millennium Stadiumilla, Cardiffissa, Walesissa.


title: Mestarien liigan kausi 2016–2017

text: Puolustavana mestarina kauteen lähti espanjalaisseura Real Madrid, joka on voittanut turnauksen ennätykselliset 11 kertaa.


title: Mestarien liigan kausi 2016–2017

text: Mestareiden liigaan osallistui yhteensä 78 joukkuetta UEFA:n 53 jäsenmaasta. Poikkeuksena Liechtenstein, jossa ei järjestetä kansallista mestaruussarjaa.


title: Mestarien liigan kausi 2016–2017

text:
UEFA:n jäsenmaat pisteytettiin in mukaan, mikä määrittää sen montako joukkuetta kunkin maan jäsenliitosta pääsee Mestareiden liigaan. Pistelaskussa huomioitiin kausien 2010–2011 ja 2014–2015 välinen ajanjakso. Paikat Mestareiden liigassa jaettiin seuraavasti:Joukkueen sijoitus kansallisessa liigassa edellisenä kautena on merkitty sulkuihin. (M = Hallitseva mestari).
Kaikki turnaukseen liittyvät arvonnat suoritettiin UEFA:n pääkonttorissa Nyonissa, Sveitsissä, ellei toisin mainita.


title: Mestarien liigan kausi 2016–2017

text: Jokaisella karsintakierroksella sekä pudotuskierroksella joukkueet jaettiin sijoitettujen ja ei-sijoitettujen koreihin, jotka määritti . Joukkueet pelasivat toisiaan vastaan kotona ja vieraissa, eikä samaan ottelupariin voinut päästä arvonnasta kahta joukkuetta samasta maasta.


title: Mestarien liigan kausi 2016–2017

text:
Ensimmäisen ja toisen karsintakierrosten arvonta suoritettiin 20. kesäkuuta 2016. Ensimmäiset osaottelut pelattiin 28. kesäkuuta 2016. Toiset osaottelut pelattiin 5. ja 6. heinäkuuta 2016.
Ensimmäiset osaottelut pelattiin 12. ja 13. heinäkuuta 2016. Toiset osaottelut pelattiin 19. ja 20. heinäkuuta 2016.
Kolmas karsintakierros jakautui kahteen erilliseen osioon – mestarien karsintaan ja hyvin sijoittuneiden karsintaan. Molempien osioiden häviäjät pääsivät Eurooppa-liigan play-off -kierrokselle.


title: Mestarien liigan kausi 2016–2017

text: Kolmannen karsintakierroksen arvonta suoritettiin 15. heinäkuuta 2016. Ensimmäiset osaottelut pelattiin 26. ja 27. heinäkuuta 2016. Toiset osaottelut pelattiin 2. ja 3. elokuuta 2016.


title: Mestarien liigan kausi 2016–2017

text: Pudotuskierros jakautui kahteen osioon: mestareiden ja hyvin sijoittuneiden osioon. Kummankin osion häviäjät siirtyivät Eurooppa-liigan kauden 2016–2017 lohkovaiheeseen.


title: Mestarien liigan kausi 2016–2017

text: Play-off -kierroksen arvonta suoritettiin 5. elokuuta 2016. Ensimmäiset osaottelut pelattiin 16. ja 17. elokuuta 2016. Toiset osaottelut pelataan 23. ja 24. elokuuta 2016.


title: Mestarien liigan kausi 2016–2017

text: Joukkueet jaettiin kahdeksaan neljän joukkueen lohkoon, joissa lohkojen joukkueet pelasivat toisiaan vastaan koti- ja vierasottelun. Jokaisen lohkon kaksi parasta pääsivät pudotuspelien neljännesvälieriin. Lohkon kolmanneksi sijoittuvat pääsivät Eurooppa-liigan kauden 2016–2017 ensimmäiselle pudotuspelikierrokselle ja neljänneksi sijoittuvat putosivat pois.


title: Mestarien liigan kausi 2016–2017

text: Jos lohkoissa päädyttiin tasapisteisiin, lohkosijoitukset ratkaistiin seuraavasti:


title: Mestarien liigan kausi 2016–2017

text: Kahdeksasta lohkoista kaksi parasta eli yhteensä 16 joukkuetta selviytyi pudotuspeleihin. Kaikki ottelut, paitsi finaali, pelattiin kaksiosaisena. Joukkueet pelasivat toisiaan vastaan kotona ja vieraissa. Ensimmäisellä kierroksella saman maan tai lohkon joukkueet eivät voineet joutua arvonnassa vastakkain.


title: Mestarien liigan kausi 2016–2017

text:
Arvonta järjestettiin 12. joulukuuta 2016. Ensimmäiset osaottelut pelataan 14., 15., 21. ja 22. helmikuuta, ja toiset osaottelut 7., 8., 14. ja 15. maaliskuuta 2017.
Arvonta järjestettiin 17. maaliskuuta 2017. Ensimmäiset osaottelut pelataan 11. ja 12. huhtikuuta, ja toiset osaottelut 18. ja 19. huhtikuuta 2017.
Arvonta järjestettiin 21. huhtikuuta 2017. Ensimmäiset osaottelut pelataan 2. ja 3. toukokuuta, ja toiset osaottelut 9. ja 10. toukokuuta 2017


title: Mestarien liigan kausi 2016–2017

text:
Loppuottelu pelataan 3. kesäkuuta 2017 Millennium Stadiumilla Cardiffissa, Walesissa.
Parhaat maalintekijät Mestarien liigan kaudella 2016–2017 (vain lohkovaihe ja pudotuspelit)


title: Romanen

text: Romanen oli Viipurissa vuonna 1846 ilmestynyt aikakauslehti.


title: Romanen

text: Cedervallerin kirjapainon julkaisema "Romanen, veckoscrift för den sköna litteraturen" sisälsi etupäässä vieraskielisen kaunokirjallisuuden ruotsinnoksia, mutta myös Viipurin kulttuurielämään liittyviä kirjoituksia sekä muun muassa J. L. Runebergin "Hirvenhiihtäjien" suomennoksen. Sen liitteenä jaettiin Eugène Suen romaani "Vaeltava juutalainen", joka oli vastikään joutunut sensuurin kieltämäksi. Nelisivuinen, sivukooltaan normaalia suurempi lehti ilmestyi kerran viikossa. Sen tausta-ajatuksena oli kirjallisuuden tullimaksujen kiertäminen ja Ruotsissa ilmestyneiden teosten piraattiversioiden julkaiseminen. "Romanen" osoittautui kannattamattomaksi ja ilmestyi vain vuoden ajan.


title: Volter Rihtniemi

text: Volter Högman, sukunimi vuodesta 1908 Rihtniemi (16. maaliskuuta 1861 Haukipudas – 26. huhtikuuta 1938 Viipuri) oli suomalainen filosofian tohtori ja Kajaanin opettajaseminaarin johtaja.


title: Volter Rihtniemi

text: Högman/Rihtniemen vanhemmat olivat maanmittari Erik Juho Högman ja Kristina Elisabet Ricksten. Hän pääsi ylioppilaaksi Oulun ruotsalaisesta lyseosta 1882 ja opiskeli Helsingin yliopistossa valmistuen filosofian kandidaatiksi 1889, maisteriksi 1890 sekä lisensiaatiksi ja tohtoriksi 1908.


title: Volter Rihtniemi

text: Högman/Rihtniemi toimi Rauman alkeiskoulun rehtorina 1891-1893, Rauman yhteislyseon rehtorina 1893–1898, Raahen piirin kansakouluntarkastajana 1898–1901 ja Kajaanin opettajaseminaarin johtajana 1901–1926. Hän toimi myös lehtimiehenä ja perusti Kainuun Kaikuja-lehden.


title: Volter Rihtniemi

text: Högman/Rihtniemi oli Rauman ja Kajaanin kaupunginvaltuustojen jäsenenä sekä Kajaanin kaupunginvaltuuston varapuheenjohtajana ja puheenjohtajana. Hän osallistui jääkäriliikkeen toimintaan ja oli venäläisten santarmien vangitsemana kolme viikkoa Katajanokan vankilassa vuonna 1917. Suomen sisällissodan aikana Högman/Rihtniemi oli Kajaanin sissien esikunnan jäsenenä ja Pohjois-Savon sotilaspiirin Kajaanin alueen apulais- ja vt. päällikkönä. Hän toimi Pohjois-Hämeen suojeluskuntapiirin valistusohjaajana vuodesta 1926 alkaen.


title: Volter Rihtniemi

text: Volter Högman/Rihtniemi oli naimisissa 1889–1915 Ida Rosina Rydmanin (k. 1915) ja vuodesta 1922 Verna Irene Hollméruksen kanssa. Hänen poikansa ensimmäisestä avioliitosta oli everstiluutnantti Elja Rihtniemi.


title: Volter Rihtniemi

text: Nimellä "Volter Högman":


title: Volter Rihtniemi

text: Nimellä "Volter Rihtniemi":


title: Hangon Casino

text: Hangon Casino, alkuperäiseltä nimeltään Hangon seurahuone, on vuonna 1879 valmistunut Hangon Kylpyläpuistossa Plagenin rannalla sijaitseva puinen ravintolarakennus. Casinossa toimii kesäaikaan ravintoloita ja baareja ja sitä on mahdollista vuokrata tapahtumiin. Casino on eräs Hangon tunnetuimmista rakennuksista.


title: Hangon Casino

text: Hangon Casinon on suunnitellut arkkitehti Ferdinand von Christierson ja päätös sen perustamisesta tehtiin vuonna 1878. Sen ulkonäköön lisättiin jugendvaikutteita 1910-luvulla Hjalmar Åbergin ja Waldemar Aspelinin johdolla. Casino oli alun perin osa Hangon muun muassa näköalapaviljonkeja ja kioskeja käsittävää kylpyläkokonaisuutta, mikä kuitenkin tuhoutui sodan jälkeen Neuvostoliiton vuokrattua Hankoniemen. Casinorakennus on ollut 1800-luvulta viihdekäytössä ravintoloineen.


title: Urho Rinne

text: Kustaa Urho Rinne (26. marraskuuta 1892 Helsinki – 17. marraskuuta 1944 Helsinki) oli suomalainen urheiluvaikuttaja, joka toimi muun muassa Työväen Urheiluliiton puheenjohtajana vuosina 1937–1943 sekä Veikkauksen apulaisjohtajana 1940–1944.


title: Urho Rinne

text: Omalla urheilu-urallaan Rinne harrasti yleisurheilua, hiihtoa ja jalkapalloa. Lisäksi hän toimi tuomaritehtävissä muun muassa mäkihypyssä.


title: Urho Rinne

text: Postimiehenä työskennellyt Rinne toimi jo nuorukaisena Hermannin työväenyhdistyksessä sekä Hermannin Kiistan johtokunnassa. Kun seurasta erotettiin sisällissodan jälkeen Tahko Pihkalan johdolla kaikki vasemmistolaiset, oli Rinne vuonna 1919 mukana perustamassa uutta seuraa Helsingin Kullervoa, jonka ensimmäiseksi puheenjohtajaksi hänet valittiin. Rinne oli myös samana vuonna perustamassa Työväen Urheiluliittoa ja kuului sen liittotoimikuntaan vuoteen 1937 saakka. Vuosina 1926–1940 Rinne työskenteli Postiliiton sihteerinä ja rahastonhoitajana. 1920-luvulla hän oli Helsingin kaupungin urheilulautakunnan ja myöhemmin 1930-luvulla Stadion-säätiön jäsen.


title: Urho Rinne

text: Rinne valittiin TUL:n puheenjohtajaksi marraskuussa 1937 järjestetyssä liittokokouksessa. Syksyllä 1938 Rinne, TUL:n entinen puheenjohtaja Toivo Vilppula ja varapuheenjohtaja Arvi E. Heiskanen aloittivat lähestyvien Helsingin olympialaisten johdosta neuvottelut SVUL:n edustajien J. W. Rangellin, Urho Kekkosen ja Jussi Tossavaisen kanssa liittojen välisestä yhteistyöstä, mikä lopulta johti ns. yhteistoimintasopimuksen solmimiseen vuonna 1939. Rinne ehdotti 25. toukokuuta 1940 veikkaustoiminnan aloittamista muiden urheilujärjestöjen kanssa. Oy Tippaustoimisto Ab (myöhemmin Veikkaus Oy) perustettiin vielä samana vuonna yhdessä Suomen Palloliiton ja SVUL:n kanssa, jolloin Rinne siirtyi Postiliiton palveluksesta uuden yhtiön apulaisjohtajaksi.


title: Urho Rinne

text: Rinne joutui jättämään tehtävänsä vakavan sairauden johdosta vuoden 1944 alussa, minkä jälkeen hänen tehtäviään hoiti aluksi Olavi Suvanto ja myöhemmin syksyllä sodasta palannut varapuheenjohtaja Heiskanen, kunnes Suvanto valittiin uudeksi puheenjohtajaksi toukokuussa 1945.


title: M. R. DeHaan

text: Martin Ralph (M. R.) DeHaan (23. maaliskuuta 1891 – 13. joulukuuta 1965) oli yhdysvaltalainen helluntailainen raamatunopettaja, Radio Bible Classin perustaja ja Our Daily Breadin toimittaja, koulutukseltaan lääketieteen ja kirurgian tohtori. Häneltä on suomennettu ainakin teokset "Veren kemia" ja "Alussa loi Jumala", molemmat julkaistu vasta hänen kuolemansa jälkeen.


title: M. R. DeHaan

text: Esittelyvideo Youtubessa.


title: Bluetooth low energy

text: Bluetooth low energy (Bluetooth LE, BLE tai Bluetooth Smart) on lyhyenmatkan langaton likiverkkotekniikka, jota nykyaikaiset langattomat laitteet käyttävät. Esimerkkejä näistä laitteista ovat sykemittarit, murtohälyttimet ja erilaiset kauko-ohjaimet. Aiemmin Nokian kehittämä Bluetooth low energy tunnettiin nimellä Wibree, mutta myöhemmin se sulautettiin osaksi Bluetooth 4.0 -spesifikaatiota.


title: Bluetooth low energy

text: Bluetooth low energyn tavoitteena on pieni energian kulutus, joka saavutetaan pelkistetyllä liikennöinnillä. Tämän ansiosta useat patterikäyttöiset BLE-laitteet voivat toimia pitkiäkin aikoja ennen pariston vaihtoa.


title: BLE

text: BLE voi tarkoittaa seuraavia asioita:


title: Kajo (täsmennyssivu)

text: Kajo tarkoittaa himmeää valoa, kajastusta, sarastusta. Se voi viitata myös ainakin seuraaviin:


title: Lauren Faust

text: Lauren Faust (s. 25. heinäkuuta 1974) on yhdysvaltalainen Emmy-palkittu animaattori, kirjailija, ohjaaja ja tuottaja, joka tunnetaan parhaiten Hasbron animoidun televisiosarjan "" -sarjan kehittäjänä, sekä työstään aviomiehensä Craig McCrackenin kanssa.


title: Lauren Faust

text: Faust kasvoi lähellä Marylandin osavaltion pääkaupunkia Annapolista. Hän opiskeli California Insitute of Artsissa ja hänen ensimmäinen työnsä animaattorina oli MTV:n sarjassa "The Maxx". Hän teki töitä myös sarjassa "Tehotytöt", jonka parissa hän tapasi aviomiehensä.


title: Lauren Faust

text: Faust kehitti sarjan "My Little Pony: Ystävyyden taikaa", josta on tullut suosittu nuorten tyttöjen lisäksi nuorten miesten parissa. Heitä kutsutaan termillä bronies. Kahden kauden jälkeen Faust kuitenkin lopetti sarjan parissa työskentelyn ja jatkoi muiden animaatiosarjojen kehittämistä.


title: Suomen joukkue lentopallon Maailmanliigassa 2016

text: Suomen lentopallomaajoukkue on mukana vuoden 2016 maailmanliigassa. Suomi pelasi ns. kakkostasolla. Tällä kertaa Suomen Maailmanliiga pelataan kolmena turnauksena. Turnaukset pelataan Japanissa, Egyptissä ja Tampereella.


text: Suomi on mukana Maailmanliigassa yhdettätoista vuotta perättäin ja kaikkiaan kahdettatoista kertaa. Joukkueita on mukana Maailmanliigassa kaikkiaan kaikkiaan ennätykselliset 36, kolmella eri tasolla.


text: Kakkostasolla ovat mukana Suomen lisäksi Hollanti, Slovakia, Turkki, Portugali, Kuuba, Etelä-Korea, Japani, Tšekki, Egypti, Kiina ja Kanada. Kaikki joukkueet pelaavat kolmessa turnauksessa kussakin kolme ottelua. Kaikki pelit laitetaan samaan sarjatatulukkoon, jonka perusteella kolme parasta selviää Portugalin Matosinhosissa 9.-10.7.2016 pelattavaan Final Four-lopputurnaukseen. Isäntäjoukkueelle on paikka lopputurnauksessa varma.


text: Japani - Suomi, Osaka 17.6. 3-0 (26-24, 25-20, 25-23)


text: Suomi kaatui ottelussa lähinnä yhteen rotaatioon (P2), jonka Japani voitti ottelussa 18 pisteellä. Avaintekijänä oli Masahiro Yanagidan vahva ja tarkka hyppysyöttö.


text: Ottelu oli suomalaispelaajista ensimmäinen Maailmanliigassa kuudelle pelaajalle (Hakala, Mäkinen, Ropponen, Kaurto, Kurppa ja Pennanen), joista neljä (Mäkinen, Ropponen, Kaurto ja Pennanen) debytoivat myös kentällä.


text: Lelu Ojansivu oli Suomen tehokkain pelaaja (19 pist).


text: Otteluraportti Lentopalloliiton sivuilla


text: Korea - Suomi, Osaka 18.6. 2-3 (22-25, 20-25, 29-27, 25-19, 17-19)


text: Suomi voitti kaksi ensimmäistä erää upealla torjunta- ja syöttöpelillään. Korea pääsi kuitenkin peliin mukaan, mutta Suomen parantunut hyökkäyspeli pelasti lopulta voiton parin Korean ottelupallonkin jälkeen. Voitto oli Suomelle 9. perättäinen Koreasta ja samalla kesän ensimmäinen Maailmanliigassa ja historian 50. samassa turnauksessa.


text: Lelu Ojansivu oli Suomen tehokkain pelaaja (28 pist) ottaen viisi torjuntaa ja syöttäen neljä ässää.


text: Suomi - Kuuba, Osaka 19.6. 3-1 (25-18, 15-25, 25-23, 25-23)


text: Kesän ensimmäinen täysi pistepotti tuli Suomelle vahvan voitontahdon siivittämänä. Kolmannessa erässä Suomi nousi 20-23 -tappiolta viidellä perättäisellä pisteellä erävoittoon Lelu Ojansivun toimiessa ykköstykkinä syöttöpaikalla. Neljännessä erässä nuori Jan Helenius nousi tärkeään rooliin.


text: Ojansivu oli tutusti Suomen paras pistemies (18 pist) syöttäen nyt viisi ässää.


text: Egypti - Suomi, Kairo 24.6. 0-3 (22-25, 17-25, 22-25)


text: Turkki - Suomi, Kairo 25.6. 3-2 (19-25, 21-25, 25-21, 25-22, 15-11)


text: Suomi - Japani, Kairo 26.6. 3-1 (25-18, 31-29, 22-25, 25-21)


text: Suomi - Portugali, Tampere 1.7. 2-3 (25-22, 21-25, 25-19, 24-26, 12-15)


text: Kuuba - Suomi, Tampere 2.7. 1-3 (19-25, 12-25, 25-18, 21-25)


text: Suomi - Kanada, Tampere 3.7. 3-2 (25-22, 18-25, 25-20, 21-25, 15-13)


text: Lähtökohta otteluun muodostui, Etelä-Korean voitettua Alankomaat 3-2, sellaiseksi, että käytännössä vain 3-0 voitolla Suomi selviäisi lopputurnaukseen. Suomi taisteli ensimmäisestä erästä 25-22 voiton, mutta toinen erä alkoi murheellisesti Kanadan karatessa heti 4-0 johtoon. Suomi ei tästä toipunut, vaan Kanada säilytti selvän johtoaseman erän loppuun saakka voittaen sen 25-18. Antti Ropponen tuli kolmanteen erään hakkuriksi Ojansivun tilalle. Ropponen tekikin erään seitsemän pistettä Suomen viedessä sen 25-21. Neljäs erä meni vastaavasti Kanadalle samoin numeroin. Suomi voitti lopulta ottelun 3-2 vieden viidennen erän 15-13.


text: Suomen joukkue Japanin turnauksessa 17.-19.6.


text: Hakala, Tervaportti, Kerminen, Mäkinen, Seppänen, Krastins, Siirilä, Sinkkonen, Helenius, Ropponen, Kaurto, Ojansivu, Pennanen, Kurppa.


text: Maaottelumäärä 12.6.2016, ennen Maailmanliigan alkua


title: Niko Haapakoski

text: Niko Haapakoski (s. 1996) on suomalainen lentopalloilija, pelipaikaltaan passari. Haapakoski on pelannut lentopallon Mestaruusliigassa oululaisen lentopalloseura ETTAn riveissä kaudet 2014-16. Niin ikään hän esiintyy oululaispaidassa kaudella 2016-17. Aiemmin Haapakoskki on pelannut 1-sarjaa Lentopalloliiton valmennuskeskuksen joukkueessa vuosina 2012-2014. Lentopalloliigassa Haapakoski on pelannut yli 60 ottelua. Avauskaudellaan Mestaruusliigassa hän oli Ettan kakkospassari. Toisella liigakaudellaan Haapakoski kantoi oululaisryhmän passipelistä päävastuun ja palkittiin vuoden läpimurto -tittelillä.


title: Niko Haapakoski

text: Haapakosken kasvattajaseura on Oulunsalon Vasama. Keväällä 2016 hänet valittiin miesten maajoukkueryhmään. Aiemmin Haapakoski on pelannut ikäluokkansa maajoukkueotteluita.


title: Nicola Giolito

text: Nicola Giolito (s. 1976) on italialainen lentopallovalmentaja. Giolito on toiminut Suomen lentopallomaajoukkueen apuvalmentajana vuodesta 2013 lähtien. Hän valmensi Mestaruusliigassa Hurrikaani-Loimaata syksystä 2015 kevääseen 2016, kunnes sai potkut seurasta. Ennen valmennuspestiä Suomen lentopallomaajoukkueessa ja Hurrikaanissa Giolito ehti tehdä töitä useita kausia Venäjällä apuvalmentajan roolissa. Kauden 2014-15 Giolito oli Turkissa Halkbank Ankaran valmennuksessa.


title: Nicola Giolito

text: Giolito toimii Suomen lentopallomaajoukkueen lisäksi päävalmentaja Tuomas Sammelvuon aisaparina kaudella 2016-17 Venäjän Superliigassa pelaavassa Kemerovossa. Giolito vastaa Kemerovossa myös fysiikkavalmennuksesta.


title: Nicola Giolito

text: Omalla peliurallaan Giolito pelasi passarina. Pahat polvivammat pakottivat italialaisen lopettamaan ammattilaisuran vuonna 2007. Ammattilaisuransa hän pelasi kotimaassaan Italiassa.


title: Jussi Kukkonen (professori)

text: Jussi Vilho Kalevi Kukkonen (s. 4. kesäkuuta 1962 Kontiolahti) on suomalainen ympäristötieteilijä ja professori. Hän on toiminut ekotoksikologian professorina Joensuun ja Itä-Suomen yliopistoissa 1998–2012 sekä vuodesta 2012 ympäristötieteen professorina Jyväskylän yliopistossa. Hän on kansainvälisesti tunnustettu ekotoksikologian ja ympäristöriskien asiantuntija.


title: Jussi Kukkonen (professori)

text: Jussi Kukkonen kirjoitti ylioppilaaksi 1981 Kontiolahden lukiosta. Lukion jälkeen opiskeli biologiaa Joensuun yliopistossa. Hän valmistui sieltä kandidaatiksi 1985, maisteriksi 1986 ja filosofian lisensiaatiksi 1991. Kukkonen väitteli 1992 Joensuun yliopistossa tohtoriksi ekotoksikologian alalta.


title: Jussi Kukkonen (professori)

text: Kukkonen aloitti akateemisen uransa Joensuun yliopistossa ekotoksikologian assistenttina 1991–1993. Valmistumisen (1992) jälkeen hän työskenteli 1992–1993 post doc-tutkijana Michiganin yliopistossa, Ann Arborissa (Great Lakes Environmental Research Laboratory). Palattuaan kotimaahan hän toimi Joensuun yliopistossa 1994–1996 ekotoksikologian dosenttina (erikoistumisalana akvaattinen ekotoksikologia) ja sen jälkeen 1995–1998 biologian apulaisprofessorina. Apulaisprofessorina hänen pääalansa oli edelleen ekotoksikologia.


title: Jussi Kukkonen (professori)

text: Kukkonen nimitettiin Joensuun yliopiston ekotoksikologian professoriksi 1998 ja hän jatkoi virassa edelleen, kun yliopisto muuttui Itä-Suomen yliopistoksi. Hän toimi lisäksi välillä 2005–2010 Suomen Akatemiassa ympäristötoksikologian akatemiaprofessorina.


title: Jussi Kukkonen (professori)

text: Vuonna 2012 Kukkonen kutsuttiin Jyväskylän yliopiston ympäristötieteen professoriksi ja hän aloitti virassaan huhtikuussa 2012. Virkaanastujaisluennossaan hän käsitteli ympäristötieteen asemaa muuttuvassa maailmassa.


title: Jussi Kukkonen (professori)

text:
Professori Kukkonen on toiminut Jyväskylän yliopiston matemaattis-luonnontieteellisen tiedekunnan varadekaanina kaudella 2014–2017.
Matemaattis-luonnontieteellisen tiedekunnan dekaani Henrik Kunttu valittiin kesken toimikautensa syyskuussa 2017 Jyväskylän yliopiston tutkimus- ja innovaatioasioista vastaavaksi vararehtoriksi ja hän aloitti uudessa tehtävässään marraskuun alussa. Kuntun jäljellä olevan toimikauden ajan marraskuusta 2017 vuoden 2017 loppuun dekaanin tehtäviä hoiti väliaikaisesti professori Kukkonen.


title: Jussi Kukkonen (professori)

text: Ympäristötieteilijänä Kukkonen on erikoistunut ekotoksikologiaan. Hänen tutkimustyönsä pääpaino on ollut ympäristöön kulkeutuvien kemikaalien vaikutusten tutkimuksessa. Hän on tutkinut kemikaalien ympäristövaikutuksia ja sitä miten erilaiset kemikaalit käyttäytyvät ympäristössä. Hän on selvittänyt mm. haitallisten aineiden biosaatavuutta eli sitä, miten haitalliset aineet kertyvät eliöihin. Tässä kontekstissa hän on tarkastellut erityisesti orgaanisen aineksen merkitystä haitta-aineiden kertymisessä. Hän on tutkinut myös ympäristölle haitallisten aineiden kertymistä järvien pohjan sedimenttikerroksiin. Lisäksi hän on selvittänyt nanopartikkelien ympäristökohtaloa.


title: Jussi Kukkonen (professori)

text: Professori Kukkonen on vuoteen 2015 mennessä julkaissut yli 180 vertaisarvioitua tieteellistä artikkelia mm. kemikaalien ympäristövaikutuksista.


title: Jussi Kukkonen (professori)

text: Tieteellisen työn ohella professori Kukkosen asiantuntemusta on hyödynnetty monenlaisissa tehtävissä. Hän on osallistunut mm. tieteellisten järjestöjen toimintaan. Kukkonen on vaikuttanut eurooppalaisen ympäristötoksikologian ja -kemian järjestön "Society of Environmental Toxicology and Chemistry Europe" (SETAC Europe) -järjestön hallituksessa ja puheenjohtajistossa.


title: Jussi Kukkonen (professori)

text: Kukkonen nimitettiin vuonna 2015 kuudeksi vuodeksi (2015–2021) Haagin kansainvälisen Pysyvän välitystuomioistuimen ympäristötieteelliseksi asiantuntijaksi. Tuomioistuimen tieteelliset asiantuntijat kutsutaan tapauskohtaisesti antamaan lausunto riita-asiassa.


title: Beaumontin lasten katoaminen

text: Beaumontin lapset ovat kolme lasta, jotka katosivat rannalta Adelaidessa Australiassa 26. tammikuuta 1966. Tapaus on yksi Australian historian tunnetuimmista selvittämättömistä katoamisista. Jane oli katoamishetkellä 9-, Arnna 7- ja Grant 4-vuotias.


title: Beaumontin lasten katoaminen

text: Tuhansista vihjeistä ja mahdollisista näköhavainnoista huolimatta tapausta ei ole pystytty selvittämään. Lasten seurassa nähtiin pitkä ja hoikka mies, jota ei tavoitettu. Lasten uskotaan tulleen murhatuiksi.


title: Beaumontin lasten katoaminen

text: Bevan Spencer von Einemista tuli pääepäilty kun häntä muistuttavan miehen nähtiin katselevan poliisisukeltajia tarkastamassa viemäriä. Hän oli 20-vuotias lasten kadotessa. Todistajan mukaan von Einem tunnusti kidnappauksen, mutta ei tehnyt yhteistyötä poliisin kanssa.


title: Beaumontin lasten katoaminen

text: Muita epäiltyjä ovat Arthur Stanley Brown, James Ryan O’Neill ja Derek Percy.


title: The Magnificent Seven (vuoden 2016 elokuva)

text: The Magnificent Seven on vuonna 2016 ensi-iltansa saanut yhdysvaltalainen lännenelokuva, jonka on ohjannut Antoine Fuqua. Se on uudelleenfilmatisointi vuoden 1960 elokuvasta "7 rohkeata miestä", joka taas perustui Akira Kurosawan elokuvaan "Seitsemän samuraita" (1954).


text: "The Magnificent Seven" sai ensi-iltansa 23. syyskuuta 2016.


title: Lempi Hartikka

text: Lempi Vilhelmina Hartikka (13. tammikuuta 1907 Helsinki – 4. maaliskuuta 2001 Helsinki) oli suomalainen varatuomari ja urheiluvaikuttaja. Hän oli yksi suomalaisen naisurheilun edelläkävijöistä, joka toimi useissa luottamustehtävissä muun muassa Suomen Valtakunnan Urheiluliitossa.


title: Lempi Hartikka

text: Omalla urheilu-urallaan Hartikka pelasi muun muassa pesäpalloa Helsingin Pallonlyöjissä, jossa hän voitti naisten Suomen mestaruuden vuonna 1932. Hän oli myös aktiivisesti mukana Helsingin Naisurheilijain toiminnassa.


title: Dave Schultz (painija)

text: David Leslie ”Dave” Schultz (6. tammikuuta 1959 Palo Alto, Kalifornia – 26. tammikuuta 1996 Newton Square, Pennsylvania) oli yhdysvaltalainen painija, joka voitti 74 kg:n sarjan vapaapainissa olympiakultaa Los Angelesissa 1984.


title: Dave Schultz (painija)

text: Schultzin veli, painija Mark Schultz on myös olympiavoittaja sekä maailmanmestari.


title: Dave Schultz (painija)

text: Painin maailmanmestaruuskilpailuissa Schultz voitti urallaan yhteensä kuusi mitalia, joista kultaa vuonna 1983. Los Angelesissa 1984 Schultzin veljekset voittivat molemmat olympiakultaa, Dave 74 kg:n ja Mark 82 kg:n sarjassa.


title: Dave Schultz (painija)

text: Schultz harjoitteli sekä valmensi 1990-luvulla Foxcatcher-painitallissa. Tallin perustaja ja omistaja John Eleuthère du Pont oli henkisesti sairas, ja lopulta ampui Schultzin 26. tammikuuta 1996.


title: Dave Schultz (painija)

text: Schultz valittiin kuolemansa jälkeen vuonna 1997 National Wrestling Hall of Fameen.


title: Dave Schultz (painija)

text: Schultzin veljesten ja Du Pontin tarinasta tehtiin vuonna 2014 elokuva "Foxcatcher". Viisi Oscar-ehdokkuutta saaneessa elokuvassa Dave Schultzia näytteli Mark Ruffalo.


title: Sam Hurd

text: Samuel George Hurd III (s. 24. huhtikuuta 1985 San Antonio, Texas) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä.


title: Sam Hurd

text: Hurd pelasi NFL-liigan Dallas Cowboysissa sekä Chicago Bearsissa vuosina 2006–2011. Bears vapautti hänet sopimuksestaan joulukuussa 2011, Hurdin jäätyä kiinni huumeiden ostamisesta myyntitarkoituksessa.


title: Sam Hurd

text: Hurd tuomittiin marraskuussa 2013 kokaiinin ja marihuanan välittämisestä 15 vuoden vankeusrangaistukseen.


title: Steve Durbano

text: Harry Steven ”Steve” Durbano (12. joulukuuta 1951 Toronto, Ontario – 10. marraskuuta 2002 Yellowknife, Luoteisterritoriot) oli kanadalainen jääkiekkoilija.


title: Steve Durbano

text: Durbano oli New York Rangersin ykköskierroksen varaus vuodelta . NHL:ssä vuosina 1972–1979 220 runkosarjaottelua pelannut Durbano tunnettiin pääasiassa tappelijana, ja sai muun muassa kaudella 1975–1976 yhteensä 370 jäähyminuuttia.


title: Steve Durbano

text: Uransa jälkeen Durbano oli usein vaikeuksissa viranomaisten kanssa. Vuonna 1983 hän jäi kiinni puolen miljoonan dollarin arvoisen kokaiinilastin salakuljettamisesta Kanadaan, ja sai seitsemän vuoden vankeustuomion. Vapautumisensa jälkeen hänet pidätettiin kertaalleen myymälävarkaudesta, ja vuonna 1995 Durbano vangittiin jälleen, tällä kertaa laittoman prostituutioringin ylläpitämisestä.


title: Steve Durbano

text: Durbano menehtyi maksasyöpään 50-vuotiaana marraskuussa 2002.


title: Heksaklooriasetoni

text: Heksaklooriasetoni (CClO) on ketoneihin kuuluva orgaaninen yhdiste ja asetonin kloorattu johdannainen. Yhdistettä käytetään reagenssina orgaanisen kemian synteeseissä.


title: Heksaklooriasetoni

text: Huoneenlämpötilassa heksaklooriasetoni on väritöntä nestettä. Se liukenee orgaanisiin liuottimiin kuten dikloorimetaaniin, kloroformiin ja bentseeniin.


title: Heksaklooriasetoni

text: Heksaklooriasetonia voidaan valmistaa klooraamalla isopropanolia 70–100 °C:n lämpötilassa. Heksaklooriasetonia käytetään orgaanisissa synteeseissä muun muassa enamiinien klooraamiseen ja yhdessä trifenyylifosfiinin kanssa alkoholien klooraamiseen. Se reagoi alifaattisten amiinien kanssa karbamoyyliklorideiksi ja aromaattisten amiinien kanssa isosyanaateiksi. Lisäksi sitä käytetään trikloroiasetaattien ja triklooriasetamidien synteeseissä ja valmistettaessa asetonin kloorattuja ja fluorattuja johdannaisia.


title: Whoonga

text: Whoonga (tunnetaan myös nimillä "nyaope" tai "wunga") on katuhuume joka on oletettavasti levinnyt laajaan käyttöön Etelä-Afrikassa vuodesta 2010 lähtien, erityisesti Durbanin kaupungin köyhälistöalueella. Huumetta esiintyy myös muualla Etelä-Afrikassa.


title: Whoonga

text: Whoongan kerrotaan sisältävän HIV:n lääkitsemiseen käytettäviä antiretroviraalisia lääkeaineita, mutta kemiallisten analyysien mukaan whoongasta ei ole tätä kuitenkaan löytynyt; sen sijaan sen on todettu sisältävän "mitä tahansa", ja HIV-lääkkeiden käyttö whoongassa on ilmeisesti pelkkä kaupunkitarina.


title: Whoonga

text: Joidenkin vahvistamattomien lähteiden mukaan (kaupunkitarinaan liittyen) whoonga aiheuttaa voimakkaita hallusinaatioita käytettynä: tabletit murskataan, sekoitetaan tupakkaan ja poltetaan. Kerrotaan myös että se aiheuttaa voimakkaan psyykkisen ja fyysisen riippuvuuden jo ensimmäisellä käyttökerralla. Aiheesta kiertää myös huhuja jonka mukaan HIV-klinikoiden asiakkaat ryöstetään klinikan ulkopuolella, että heiltä saataisiin kyseiset lääkkeet; tai ihmiset hankkiutuvat tahallisesti HIV-positiivisiksi saadakseen lääkettä ilmaiseksi klinikoilta.


title: Agoranomeion

text: Agoranomeion () on nimitys, jota käytetään eräästä antiikin aikaisesta rakennuksesta Ateenan Roomalaisella agoralla Kreikassa. Se rakennettiin noin vuonna 50 jaa. Rakennuksen tarkkaa käyttötarkoitusta ja muotoa ei tunneta. Se ei välttämättä ollut siitä nykyisin käytetyn nimen mukaisesti todellisuudessa "Agoranomeion" eli toria valvovien viranomaisten rakennus, vaan se on saattanut olla Rooman keisarien kultille omistettu "Sebasteion".


title: Agoranomeion

text: Agoranomeion sijaitsi Roomalaisen agoran itälaidalla Tuulten tornin kaakkoispuolella. Rakennuksen päädyn, joka on osittain säilynyt, julkisivussa oli kolme kaarta. Ne oli tehty Hymettos-vuoren siniharmaasta marmorista. Rakennuksen sisäänkäynnille johti pitkä portaikko. Uusimman tutkimuksen mukaan rakennus on saattanut muodostua tiestä, jonka kummallakin sivulla on ollut stoa eli pylväshalli. Paikalta löydetyn piirtokirjoituksen mukaan rakennus oli omistettu keisari Augustukselle sekä Athene Arkhegetiille.


title: Itäinen propylon

text: Itäinen propylon oli antiikin aikainen porttirakennus Ateenan Roomalaisen agoran itäpäässä Kreikassa. Se rakennettiin noin vuonna 19–11 eaa.


title: Itäinen propylon

text: Porttirakennuksen pylväät edustivat joonialaista tyyliä ja se oli rakennettu Hymettos-vuoren siniharmaasta marmorista. Portti oli agoran idänpuoleinen sisäänkäynti ja sen yhteydessä oli portaat, jotka johtivat Tuulten tornille ja Vespasianai-rakennukseen. Myöhemmin kun Agoranomeioniksi kutsuttu rakennus rakennettiin agoran itäpuolelle, portti johti sen länsipään sisäänkäynnille. Portista on säilynyt sen perustukset ja portaikko sekä pylväiden osia.


title: Itäinen propylon

text: Agoran länsipäässä oli toinen portti, Athene Arkhegetiin portti eli Läntinen propylon, joka on säilynyt nykyaikaan paremmin.


title: Pantheon (Ateena)

text: Pantheon () oli antiikin aikainen kaikille jumalille omistettu temppeli Ateenan Roomalaisella agoralla Kreikassa. Se rakennettiin keisari Hadrianuksen kaudella noin vuonna 130 jaa.


title: Pantheon (Ateena)

text: Temppeli tunnetaan kirjallisista lähteistä, kuten Pausaniaalta. Sen tarkkaa paikkaa ei tiedetä, mutta se on mahdollisesti sijainnut Roomalaisen agoran ja Hadrianuksen kirjaston itäpuolella paikalla, josta on löydetty suurikokoisen kolmilaivaisen basilikan raunioita. Arkeologinen kohde sijaitsee Adrianoú-kadun varrella noin 50 metriä itään Roomalaisesta agorasta. Löydettyä rakennusta on kuitenkin ehdotettu myös Hadrianuksen perustamaksi Panhellenioniksi.


title: Vespasianai

text:
Vespasianai ( eli "Latrinae") oli antiikin aikainen käymälärakennus Ateenan Roomalaisella agoralla Kreikassa.
Vespasianai rakennettiin ensimmäisellä vuosisadalla jaa., ja se toimi roomalaisen agoran julkisena käymälänä. Rakennus sai nimensä keisari Vespasianuksesta, joka rakennutti lukuisia samanlaisia rakennuksia eri puolille valtakuntaa. Käymälän käyttäminen oli maksullista, mistä tuli keisariin liitetty sanonta ”raha ei haise” ("pecunia non olet").


title: Vespasianai

text: Vespasianai sijaitsi agoran koillislaidalla Tuulten tornin pohjoispuolella. Rakennus oli pohjakaavaltaan neliömäinen ja katettu vinolla katolla. Käymälässä oli pyöreillä rei'illä varustettuja istuimia rivissä jokaisella neljällä sivustalla, ja niiden alla kulki viemäröinti. Sisäänkäynti oli yhdellä sivulla.


title: Liesijärvi (Parkano)

text: Liesijärvi on Pirkanmaalla Parkanossa Vahojärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Liesijärvi on osa Liesijärven valuma-aluetta.


title: Liesijärvi (Parkano)

text: Järven pituus on 2,8 kilometriä, leveys 900 metriä ja sen pinta-ala on 138 hehtaaria. Se sijaitsee kangasmaastossa suoiden täplittämässä erämaassa Hietakankaan länsipuolella. Järveen laskee suo- ja metsäojia ympäristöstä aina Karttiperältä saakka. Sen valuma-alueella sijaitsee pieni Haukilampi, jonka laskuoja on suo-ojien johtoja Kurkiluoma. Liesijärven laskuoja Liesioja lähtee järven eteläpäästä ja mutkittelee kolme kilometriä etelään Vahojärveen.


title: Liesijärvi (Parkano)

text: Järvi on matala ja kivinen. Järven nimistössä on viitteitä vedenpinnan alenemisesta. Pohjoispäässä sijaitsee Pukkisaari niminen niemi, jonka pohjoisosa muodostaa laajan avosuoalueen. Järven säilyneitä ja vedenlaskussa nousseita saaria ovat Selkäsaari, Halmesaari, Kalliosaari, Viitasaari, Ruohokarit, Heikinsaaret ja Lammassaari. Pienempiä ja kartassa nimettöminä esiintyviä saaria on kolmetoista lisää.


title: Liesijärvi (Parkano)

text: Rantaviivan pituus on 13,6 kilometriä. Rannalle, ja varsinkin eteläpäähän, on rakennettu 8 vapaa-ajan asuntoa ja lähiympäristössä sijaitsee yksi entinen maatila. Niille johtaa tiet kummallakin puolen järveä seututieltä 332.


title: Anakeion

text: Anakeion () eli Dioskureion (, myös "Dioskoureion") oli antiikin aikainen Dioskuureille eli Kastorille ja Polydeukeelle omistettu pyhäkkö Akropoliin rinteellä Ateenassa Kreikassa.


title: Anakeion

text: Anakeion oli rakennettu viimeistään 500-luvulla eaa. Pyhäkön nimi tulee muinaiskreikan kuningasta tarkoittavasta sanasta "anaks", jolla nimellä Dioskuureihin viitattiin erityisesti Ateenassa.


title: Anakeion

text: Anakeionin sijaintipaikkaa ei tunneta. Antiikin aikaisten kuvausten mukaan Anakeion sijaitsi jossakin Aglaureionin lähellä. Aglaureionin oletettiin aiemmin sijainneen Akropoliin pohjoisrinteellä, ja tällä perusteella myös Anakeion sijoitettiin sinne. Koska Aglaureion on kuitenkin löytynyt Akropoliin itärinteeltä, myös Anakeionin sijainti täytyy olettaa idemmäksi, mahdollisesti Akropoliin koillis- tai itärinteelle Ateenan niin kutsutun Arkaaisen agoran lähistölle. Aglaureionin alapuolelta Théspidos-kadun yläosasta on löydetty suurikokoisen rakennuskokonaisuuden rauniot, jotka kuuluvat mahdollisesti Anakeionille. Pieni osa rakennuksen perustuksista on näkyvissä keskellä katua.


title: Anakeion

text: Pyhäkkö oli todennäköisesti ainakin osittain ulkoilmapyhäkkö ja suhteellisen laaja sellainen, koska Ateenan armeijan yksikön kerrotaan yöpyneen siellä vuonna 415 eaa. Pausaniaan kuvauksen perusteella pyhäkköön on kuitenkin todennäköisesti kuulunut myös joku rakennus. Pyhäkössä kerrotaan olleen veistokset, jotka esittivät Dioskuureja seisomassa sekä heidän poikiaan ratsailla. Noin 475–450 eaa. Polygnotos ja Mikon koristelivat pyhäkön maalauksin. Polygnotoksen maalaus esitti Dioskuurit avioitumassa Leukippoksen tytärten kanssa, kun taas Mikonin maalaus esitti argonautteja.


title: Jorotoksiini

text: Jorotoksiini on myrkky, jota tuottaa "Nephila clavata" -hämähäkki. Hämähäkki tunnetaan myös Joro-nimellä, mistä toksiinin nimitys tulee. Jorotoksiinin tiedetään estävän valikoivasti postsynaptista glutamaattipotentiaalia ja AMPA-reseptoreita. Lisäksi sillä on antagonistinen vaikutus NMDA-reseptoreihin selkärankaisten keskushermostossa.


title: Jorotoksiini

text: Jorotoksiinin kemiallinen kaava on CHNO, moolimassa 565,705 g/mol ja CAS-numero 112163-33-4.


title: Pachycormiformes

text:
Pachycormiformes on sukupuuttoon kuollut luukalojen lahko. Yleensä siihen luokitellaan vain yksi heimo, Pachycormidae. Ryhmän lajien jäänteitä on löydetty Euraasiasta ja Amerikoista. Niille tyypillisiä piirteitä olivat sahalaitaiset rintaevät, pienentyneet vatsaevät ja luinen "nokka".
Jotkut lajit olivat suuria planktonin siivilöijiä, esimerkiksi "Leedsichthys problematicus".
Niiden suhteet muihin kaloihin ovat epäselvät. Joskus heimo Ichthyodectidae (johon "Xiphactinus" kuuluu) luokitellaan myös tähän lahkoon, mutta niitä pidetään yleensä kehittyneempinä luukaloina.


title: Pachycormiformes

text: Kladogrammi Friedman "et al." (2010) mukaan:


title: Keravan vankila

text: Keravan vankila on Keravalla sijaitseva vankila. Hallinnollisesti vankila kuuluu Etelä-Suomen rikosseuraamusalueeseen.


title: Keravan vankila

text: Vankilassa on 95 vankipaikkaa suljetulla osastolla sekä 74 vankipaikkaa avovankilaosastolla. Vankilaan sijoitetaan etupäässä nuoria, ulkomaalaisia sekä lyhyitä tuomioita suorittavia vankeja Etelä-Suomen läänistä. Suljettu osasto toimii osittain myös pidempiä tuomioita saaneiden väliaikaisena sijoituspaikkana.


title: Keravan vankila

text: Keravan vankila rakennettiin 1891, alun perin Koivula-nimiseksi kasvatuslaitokseksi. 1890-luvun lopun ja 1900-luvun alkuvuosien aikana laitosta täydennettiin lisärakennuksilla, muun muassa suurella talousrakennuksella sekä työntekijöiden asuintaloilla. Vuonna 1927 kasvatuslaitos muutettiin Keravan nuorisovankilaksi, jolloin rakennuksiin tehtiin runsaasti muutoksia. Tässä yhteydessä, 1930-luvulla, rakennettiin myös erillinen sellisiipi. Rakennuskanta täydentyi vielä 1960-luvulla nuoriso-osaston rakennuksilla.


title: Keravan vankila

text: 1.4.2009 Helsingin avovankilan Vantaan osasto lakkautettiin, missä yhteydessä osaston vangit, henkilökunta ja toiminnot siirrettiin Keravan vankilan alaisuuteen entisen nuoriso-osaston tiloihin.


title: Rinjani

text: Rinjani on aktiivinen tulivuori Lombokin saarella Indonesiassa. Vuoren huippu on 3 726 metriä merenpinnan yläpuolella. Useita lentoasemia suljettiin vuoren purkauduttua marraskuussa 2015.


title: Se (hahmo)

text: Se (tunnetaan myös nimillä Pennywise-klovni tai Bob Gray) on nimikkohahmo ja pääantagonisti Stephen Kingin vuonna 1986 ilmestyneessä kauhuromaanissa "Se". Se on muotoaan muuttava pahantahtoinen demoninen kokonaisuus, joka ilmestyy aina 27 vuoden välein Mainen pikkukaupunkiin Derryyn saalistamaan lapsia, ja voidakseen tappaa heidät, Sen on otettava kunkin uhrinsa suurin pelko omaksi muodokseen. Eikä Se vain pelkästään vaihda olomuotoaan, vaan Se voi myös manipuloida ihmisiä voidakseen saavuttaa omia pahoja tarkoitusperiään.


title: Se (hahmo)

text: Vuonna 1990 televisioon tehdyssä minisarjassa "Stephen Kingin Se" hahmon klovnimuotoa, Pennywisea, esitti Tim Curry. Vuonna 2017 ilmestyneessä elokuvasovituksessa Pennywisea tulkitsi ruotsalaissyntyinen Bill Skarsgård.


title: Se (hahmo)

text: Stephen King oli omien sanojensa mukaisesti kehitellyt hahmon esiintyvän pääasiassa klovnin hahmossa ainoastaan siksi, että kirjoittamisen aikaan King oli tehnyt taustatutkimusta lasten eniten pelkäämistä asioista, joissa oli selvinnyt lasten pelkäävän eniten klovneja.


title: Se (hahmo)

text: Se sai tuntemattomissa olosuhteissa alkunsa "kuolleiksi valoiksi" kutsutusta pimeästä voimasta, mutta Sen todellista olemusta ei ole koskaan paljastettu. Tämän takia seitsemästä päähenkilöstä koostuva "Häviäjien kerho" alkoi käyttää siitä nimeä Se. Hirviö on eniten mieltynyt sadistiseen klovnihahmoon, joka liikkuu nimellä Pennywise, tanssiva klovni. Pelleksi muuttuminen on Sille tärkeää, koska siten Se saa houkuteltua lapsia luokseen. Derryn viemäreissä, Sen kodissa, tämä ottaa muodokseen hirviömäisen raskaana olevan, mustan naarashämähäkin. Tämän muodon on oletettu olevan lähimpänä Sen todellista fyysistä olomuotoa. Pitäen Derryn kaupunkia vahvasti otteessaan monet Sen suorittamista lapsimurhista ovat jääneet ratkaisemattomiksi, koska Derryn aikuiset käyttäytyvät kuin mitään ei olisi tapahtunutkaan.


title: Se (hahmo)

text: Parin "Häviäjien kerhoon" kuuluneen lapsen kerrotaan nähneen mahdollisen näyn Sen saapumisesta Maahan asteroidin muodossa esihistoriallisella ajalla laskeutumalla paikkaan johon myöhemmin tulisi Derry, jääden lepotilaan odottamaan ihmisten saapumista paikkaan ja asuttavansa seudun. Se heräsi syömään uudisasukkaita ja asettui jälleen lepotilaan, jonka jälkeen Se nukkui lähes kolmen vuosikymmenen ajan ja herättyään toimi yli kahden vuoden ajan ennen seuraavaa lepoa. Ja aina kun Se heräsi, Derryssä tapahtui jotain äärimmäisen väkivaltaista.


title: Se (hahmo)

text: Yksi tarinan päähenkilöistä, Mike Hanlon, joka kuuden muun ystävänsä kanssa kävi taistelua Sitä vastaan vuosien 1957 ja 1958 aikana, ryhtyi aikuisena Derryn kirjastonhoitajaksi ja historioitsijaksi, tutkien pikkukaupungin synkkää ja väkivaltaista historiaa. Näin hän oppi Sen syklin:Kingin vuonna 1987 kirjoittamassa romaanissa "Kolkuttajat" eräs päähenkilöistä muistelee nähneensä pellen kurkistavan viemäristä olleensa kerran Derryssä. Asiasta ei ole varmuutta, mutta on mahdollista, että hän näki Sen.


title: Se (hahmo)

text: Romaanissa "Unensieppaaja" tarinan antagonisti Mr. Gray (mikä on viittaus Sen käyttämään Bob Gray-valenimeen), Derryssä vieraillessaan lukee vuoden 1985 myrskyn uhreille kunnioitukseksi pystytetyn muistolaatan. Muistolaatassa lukee myös Häviäjien kerhon nimet ja viesti "Pennywise elää", mikä voi olla viittaus siihen, että Se ei oikeasti kuollut.


title: Se (hahmo)

text: Romaanissa "22.11.63" päähenkilö Jake Epping menee vuoteen 1958 ja päätyy Derryn kaupunkiin. Hän tapaa siellä Beverly Marshin ja Richie Tozierin, jotka kuuluivat Sitä vastaan taistelleen Häviäjien kerhoon. He kertovat kaupungin ilmapiirissä vallitsevan jotain pahaa, jonka Se aiheuttaa läsnäolollaan.


title: Helsinki Vineyard

text: Helsinki Vineyard on Helsingissä toimiva kristillinen seurakunta joka kuuluu kansainväliseen .


title: Helsinki Vineyard

text: Vineyard -nimi pohjautuu Raamatun viinitarha-vertaukseen. Seurakunta painottaa käytännöllistä Raamatun arvovaltaa korostavaa opetusta, palvontaa ja ylistystä sekä aktiivista kotiryhmätoimintaa. Käytössä on uskovien kaste, mutta myös lapsikaste hyväksytään.


title: Helsinki Vineyard

text: Maailmanlaajuinen Vineyard-liike pyrkii yhdistämään parhaat puolet ns. evankelikaalisesta herätyskristillisyydestä ja helluntailaiskarismaattisuudesta. Suomalaisen luterilaisen herätyskristillisyyden vahvuuksina on ollut mm. Raamatun auktoriteetin kunnioittaminen ja manipulatiivisen hurmoksellisuuden välttäminen kun taas helluntailaiskarismaattisen kristillisyyden vahvuutena on ollut avoimuus Pyhän Hengen yliluonnolliselle voimalle ja sen ilmenemismuodoille. Nämä ovat tärkeitä asioita suomalaisille Vineyard-seurakunnille..


title: Helsinki Vineyard

text:
Seurakunnan johtavana pastorina toimii teologian maisteri Ari Puonti. Seurakuntaa johtaa hallitus, jonka alaisuudessa toimii työntekijöistä koostuva johtotiimi.
Sunnuntaitilaisuudet. Helsinki Vineayard -seurakunta kokoontuu sunnuntaisin klo 16:00 Holvi-ravintolan tiloissa osoitteessa Annankatu 10. Sunnuntaitilaisuudet ovat kolme kertaa kuukaudessa. Tilaisuuksissa on simultaanitulkkaus englanniksi.


title: Helsinki Vineyard

text: Sunnuntaitilaisuus on moderni vapaamuotoinen jumalanpalvelus, joka sisältää ylistysmusiikkia, hengellisiä lauluja sekä puheen jostain ajankohtaisesta ja Raamattuun liittyvästä teemasta. Tilaisuuden lopussa rukoillaan ihmisten puolesta.


title: Helsinki Vineyard

text: Lastenohjelmaa on tarjolla jokaisessa tilaisuudessa 4-11-vuotiaille ja sekä lastenhoitoa 1-3-vuotiaille.


title: Helsinki Vineyard

text: Kotiryhmät. Kotiryhmät ovat kodeissa kokoontuvia 5-10 hengen ryhmiä, jotka tapaavat viikoittain tai joka toinen viikko. Ryhmissä luetaan Raamattua, keskustellaan sekä rukoillaan toisten ihmisten puolesta. Kotiryhmät ovat avoimia kaikille seurakuntalaisille ja niille, jotka etsivät kotiseurakuntaa.


title: Helsinki Vineyard

text: Nuoret (12-18 v). Helsinki Vineyardin nuoret kokoontuvat joka toinen viikko Vineyard Uusimaan nuorten kanssa nuorten iltaan.


title: Helsinki Vineyard

text: Evankeliointi. Seurakunta evankelioi eli kertoo kristinuskon perussanomasta Healing on the Streets -toiminnan kautta. Seurakunta järjestää myös kristinuskon perusteista kiinnostuneille Alfa-iltoja.


title: Helsinki Vineyard

text: Lähetystyö. Vineyard-liikkeen lähetystyö liittyy kiinteästi uusien seurakuntien perustamiseen. Lisäksi Helsinki Vinearyd antaa 10 % vuoden tuloistaan Suomen ulkopuolella tehtävään lähetystyöhön.


title: Helsinki Vineyard

text: Michael ja Virpi Hopkins perustivat toisen Vineyard-seurakunnan, Vineyard Uusimaan, Järvenpään alueelle 2010. Tämän lisäksi Juha ja Terhi Ranta-ojala aloittivat Tampere Vineyard-seurakunnan perustamiseen tähtäävän prosessin vuonna 2014 ja se päätyi siihen, että Tampere Vineyard perustettiin 2017.


title: Helsinki Vineyard

text: Suomen Vineyard-seurakunnat rekisteröityivät vuonna 2014 kirkkokunnaksi, jonka nimi on Suomen Vineyard –kirkko. Sitä johtaa hallitus, joka koostuu eri seurakuntien valitsemista edustajista. Kirkkokuntaan kuuluu kolme seurakuntaa. Suomen Vineyard-kirkko on itsenäinen, mutta myös osa Pohjoismaiden alueella vaikuttavaa Vineyard Nordic -kirkkokuntaa, johon kuuluu yli 20 seurakuntaa Tanskan, Ruotsin ja Norjan alueella.


title: Helsinki Vineyard

text: Suomen Vineyard-kirkon toiminnalla on neljä kulmakiveä, jotka määrittävät seurakuntien elämää: uskontunnustus, arvot, toiminnan painopisteet ja seurakuntia yhdistävä DNA. Nämä neljä kulmakiveä ovat samat kuin muilla maailmanlaajuisen Vineyard-liikkeen seurakunnilla.


title: Helsinki Vineyard

text: Ensimmäinen Vineyard-seurakunta syntyi Yhdysvaltojen Kaliforniassa vuonna 1975. Hippien keskuudessa oli alkanut 1960-luvulla laaja hengellinen herätys, joka jatkui 1970-luvulle asti ja levisi länsimaissa. Kalifornissa oleva Calvary Chapel-seurakunta oli hippiherätyksen keskus, josta käsin Ken ja Joanne Gulliksen perustivat ensimmäiset Vineyard-seurakunnat, jotka tavoittivat hippejä, jotka kokivat perinteiset seurakunnat vieraiksi itselleen. Vineyard järjestäytyi Calvary Chapelista erilliseksi liikkeeksi 1980-luvun alussa kun Gulliksen pyysi John Wimberiä ottamaan liikkeen johtajuuden. Wimber oli ollut Righteous Brothers-yhtyeen jäsen kunnes hän hylkäsi muusikkouransa tultuaan uskoon kveekarikirkossa. John Wimberin vaimo oli aiemmin koonnut ryhmän kveekareita, jotka olivat avoimia Pyhän Hengen lahjoja korostavalle karismaattiselle kristillisyydelle kun taas kveekarit eivät sitä olleet. Tuo ryhmä liittyi John Wimberin johdolla Vineyard-liikkeeseen, joka alkoi kasvaa voimakkaasti Wimberin aikakaudella.


title: Helsinki Vineyard

text:
Vineyard on määritellyt itsensä "voimaantuneeksi evankelikaalisuudeksi" (empowered evangelicals), joka pitäytyy evankelikaaliseen herätyskristillisyyteen ja samalla olemaan avoin Pyhän Hengen voimalle ja armolahjoille.
Vineyard korostaa, että se ole kuitenkaan teologialtaan helluntailaiskarismaattinen vaan tukeutuu evankelikaaliseen teologiaan, jonka mukaan Jumalan valtakunta on "jo nyt, mutta ei vielä kokonaan". Tällä tarkoitetaan sitä, että uskotaan ihmeparantumiseen ja Pyhän Hengen armolahjoihin, mutta samalla korostetaan, että synti ja kärsimys poistuu kokonaan vasta kun Kristus palaa toisen kerran maailmaan. Tämän takia Vineyard suhtautuu varauksellisesti ns. uskonliikkeeseen (Word of Faith) ja menestysteologiaan (prosperity theology).
Nykyään seurakuntia on noin 3000 ympäri maailmaa 94 valtion alueella. Vineyard-seurakunnat ovat erilaisia eri kulttuureissa, mutta niitä yhdistävät samat arvot ja uskontunnustus.


title: Helsinki Vineyard

text: Luterilainen järjestö Hengen uudistus kirkossamme ry järjesti vuosien 1988-1991 aikana seminaareja, joissa vieraili monia Vineyardin pastoreita. Vapaakirkollinen kustantamo Päivä Oy kustansi vuonna John Wimberin kirjan "Ihmeet ja merkit. Voimaevankeliointi nykyajan seurakunnassa" (1987) ja Kevin Springerin & John Wimberin kirjan "Kolmas aalto" (1990). Nämä asiat tekivät Vineyardia tunnetuksi erityisesti luterilaisille ja vapaakirkollisille kristityille. Helsinki Vineyardin perustajat Cai ja Katja Talvio lähtivät näiden seminaarien jälkeen Kanadaan erääseen Vineyard-seurakuntaan. Vineyard-liikkeen he toivat Suomeen Talvio vuonna 1996. Vineyard ry rekisteröitiin Suomeen 14. lokakuuta 1997 Se järjestäytyi uskonnolliseksi yhdyskunnaksi 29. syyskuuta 2014.


title: Jamie-Lee Kriewitz

text: Jamie-Lee Kriewitz (s. 18. maaliskuuta 1998 Bennigsen) on saksalainen poplaulaja. Hän nousi julkisuuteen "The Voice of Germany" -kykyjenetsintäkilpailun viidennen tuotantokauden voittajana.


title: Jamie-Lee Kriewitz

text: Kriewitz edusti Saksaa vuoden 2016 Eurovision laulukilpailussa Tukholmassa kappaleella "Ghost" ja jäi finaalissa sijalle 26 eli viimeiseksi.


title: Vilppulan vankila

text: Vilppulan vankila on Vilppulassa sijaitseva, hallinnollisesti Länsi-Suomen rikosseuraamusalueeseen kuuluva vankila.


title: Vilppulan vankila

text: Vankila on 73-paikkainen avovankila.


title: Vilppulan vankila

text: Kotiniemen kasvatuslaitos rakennettiin alkujaan kasvatuslaitokseksi pojille. Rakennuksen suunnitteli arkkitehti Hugo Lindberg, ja varsinainen rakennustyö tapahtui vuosien 1902-1907 aikana. Kasvatuslaitos muuttui myöhemmin koulukodiksi, kunnes koulukoti lakkautettiin 1988 ja rakennus tuli vankeinhoitolaitoksen käyttöön varavankilaksi 1.10.1988.


title: Laura Tesoro

text: Laura Tesoro (s. 19. elokuuta 1996) on belgialainen laulaja ja näyttelijä.


title: Laura Tesoro

text: Tesoro edusti Belgiaa vuoden 2016 Eurovision laulukilpailussa Tukholmassa kappaleella "What’s the Pressure". Hän sijoittui finaalissa kymmenenneksi.


title: Laura Tesoro

text: Näyttelijänä Tesoro sai ensimmäisen merkittävän roolinsa vuonna 2008, ja on näytellyt useissa belgialaisissa televisiosarjoissa.


title: Laura Tesoro

text: Tesoro seurustelee belgialaisen näyttelijä-tanssija Giovanni "Gio" Kemperin kanssa. He asuvat yhdessä.


title: Laura Tesoro

text: Tesoron äidinkieli on flaami. Hänen äitinsä on belgialainen ja isä italialainen.


title: Carl Johan Moberg

text: Carl Johan Moberg (6. heinäkuuta 1820 Kuopio – 24. huhtikuuta 1910 Hämeenlinna) oli suomalainen pappi, rehtori ja lehdenkustantaja.


title: Carl Johan Moberg

text: Mobergin vanhemmat olivat kuopiolainen satulaseppä, kunnallisraatimies Karl Fredrik Moberg (k. 1837) ja Maria Kristina Grönqvist. Hän kävi Kuopion triviaalikoulua ja Porvoon lukiota ja pääsi ylioppilaaksi Helsingissä 1840. Hän opiskeli teologiaa Helsingin yliopistossa ja hänet vihittiin papiksi Porvoon hiippakunnassa vuonna 1844.


title: Carl Johan Moberg

text: Moberg oli Iisalmen kirkkoherran apulaisena vuodesta 1844. Savonlinnan yläalkeiskoulun vt. kollegana vuodesta 1848 ja Kuopion ala-alkeiskoulun vt. opettajana vuodesta 1850. Hän toimi Käkisalmen ala-alkeiskoulun rehtorina vuodesta 1852 (astui virkaan 1854) aina koulun lakkauttamiseen saakka 1878. Tämän jälkeen Moberg oli Käkisalmen alkeisoppilaitoksen vt. rehtorina 1878–1885.


title: Carl Johan Moberg

text:
Moberg alkoi vuonna 1851 julkaisemaan yhdessä ala-alkeiskoulun opettaja Adolf Edvard Rongainin kanssa Kuopiossa ruotsinkielistä Kuopio Tidning-lehteä. Lehti oli tarkoitettu vastaperustetun Kuopion hiippakunnan uutislehdeksi mutta se ei menestynyt taloudellisesti vaikka sitä yritettiin loppuvaiheessa muuttaa laajemmalle yleisölle tarkoitetuksi maakuntalehdeksi. Lehti ilmestyi aina vuoteen 1856 saakka.
Moberg oli naimisissa vuodesta 1856 Blondina Maria Strengellin (k. 1914) kanssa jonka isä oli Sakkolan kirkkoherra Johan Gustaf Strengell (1793–1872). Heidän poikiaan olivat viipurilainen lääkäri, hovineuvos Ernst Johannes Moberg (1860–1913), viipurilainen asianajaja Jarl Albert Moberg (1862–1912) ja kirkollisvirkatalojen metsänhoitajana toiminut Karl Knut Moberg (1864–1924).


title: Megan Guarnier

text: Megan Guarnier (s. 4. toukokuuta 1985 Glens Falls, New York) on yhdysvaltalainen maantiepyöräilijä. Hän edusti Team Tibcoa vuosina 2010–2012, Rabo Women Cycling Teamia 2013 ja on vuodesta 2014 kilpaillut Boels - Dolmans Cycling Teamissa.


title: Megan Guarnier

text: Guarnier voitti Giro della Toscana Int. Femminile -etappikilpailun 2011. Hän voitti 2015 Strade Bianchen 37 sekunnin erolla Elizabeth Armitsteadiin. Hän saavutti MM-pronssia maantieajossa Richmondissa 2015. Hän voitti maantieajon Yhdysvaltojen-mestaruuden 2012, 2015 ja 2016. Hän voitti Kalifornian ympäriajon 2016. Hän voitti samana vuonna myös Giro Rosan kokonaiskilpailun 34 sekunnin erolla Evelyn Stevensiin.


title: Megan Guarnier

text: Lähteet: Cycling Archives, Pro Cycling Stats


title: Yläalkeiskoulu

text: Yläalkeiskoulu oli Suomessa vuoden 1843 koulujärjestyksen perusteella luotu 4-luokkainen koulu josta pääsi edelleen kaksivuotiseen lukioon. Koulujärjestys korvasi vanhan triviaalikoulun ala- ja yläalkeiskoululla. Koulujen opetusohjelmaan otettiin reaaliaineita ja uusia kieliä, myös suomen kieli oli näiden joukossa. Opetusohjelmaan kuului myös pakollisena aineena voimistelu vaikkakaan siihen ei useissa kouluissa ollut tiloja eikä päteviä opettajia. Suomessa toimi 10–11 yläalkeiskoulua.


title: Yläalkeiskoulu

text: Yläalkeiskoulun kaksi ylintä luokkaa oli vielä jaettu papeiksi aikoiville tarkoitettuun linjaan ja virkamiehille tarkoitettuun reaali- eli siviililinjaan. Vuonna 1856 tämä linjajako poistettiin ja yläalkeiskouluissa siirryttiin luokkaopetusjärjestelmästä aineopettajien käyttöön.


title: Yläalkeiskoulu

text: Vuoden 1872 koulujärjestys yhdisti yläalkeiskoulun ja lukion lyseoksi. Lyseot saattoivat olla neliluokkaisia tai päättötutkintoon johtavia seitsemänluokkaisia jolloin 7. luokka oli kaksivuotinen. Lisäksi lyseoiden rinnalle perustettiin kaksi- tai nelivuotiset ammattiin valmistavat reaali- eli porvarikoulut.


title: Ala-alkeiskoulu

text: Ala-alkeiskoulu oli Suomessa vuoden 1843 koulujärjestyksen perusteella luotu yksi- tai kaksivuotinen koulu joka vastasi vanhan koulujärjestelmän triviaalikoulun apologistanluokkaa ja pedagogioita. Ala-alkeiskoulun toinen luokka vastasi yläalkeiskoulun alinta luokkaa ja sen oppimäärä oli edellytyksenä pääsylle yläalkeiskouluun. Suomessa toimi kaikkiaan 28–32 ala-alkeiskoulua.


title: Ala-alkeiskoulu

text: Vuoden 1856 lukio- ja koulujärjestys muutti ala-alkeiskoulujen opetusta niin että latinan kieltä ei enää opetettu ja toisaalta aloitettiin suomen kielen opetus. Ala-alkeiskoulun opetusohjelma vastasi kansakoulujen opetusohjelmaa paitsi että luonnontietoa, liikuntaa ja käsitöitä ei opetettu.


title: Ala-alkeiskoulu

text: Vuoden 1872 koulujärjestys muutti ala-alkeiskoulut kaksi- tai nelivuotisiksi ammattiin valmistaviksi reaali- eli porvarikouluiksi.


title: Pietarinkatu

text: Pietarinkatu () on noin 630 metriä pitkä itä-länsisuuntainen katu Helsingin Ullanlinnassa. Se alkaa itäpäässään Raatimiehenkadulta ja päättyy länsipäässään Laivurinkadun risteykseen Eiran rajalle. Pietarinkadun ajorata on koko pituudeltaan kaksisuuntainen.


title: Pietarinkatu

text: Pietarinkadulle on hyvin tyypillistä Jugend-tyyliset asuinkerrostalot.


title: Pietarinkatu

text: Pietarinkatu sai nimensä lähellä sen itäpäätä sijaitsevan katolisen Pyhän Henrikin katedraalin julkisivussa olevan apostoli Pietarin patsaan mukaan. Ruotsinkielinen nimi vahvistettiin vuonna 1869, suomenkielinen käännös virallisesti vasta vuonna 1909, vaikka se oli jo aikaisemmin esiintynyt kartoissa. Kun saman kirkon julkisivussa on myös Paavalin patsas, sai myös viereisen Tehtaankadun itäosa samalla nimen Paulsgatan (Paavalinkatu). Alkujaan molemmat kadut ulottuivat lännessä vain Neitsytpolulle saakka.. Nykyisen Pietarinkadun länsiosan nimeksi vahvistettiin vuonna 1875 Tunnbindargatan (Tynnyrintekijänkatu).


title: Pietarinkatu

text: Kun vuonna 1887 asemakaavan muutoksella Paavalinkatua jatkettiin lännessä Telakkakadulle saakka, sen nimi muutettiin Tehtaankaduksi, sillä kadun länsipään tienoille suunniteltiin tuolloin teollisuusaluetta. Pietarinkatu sen sijaan säilytti entisen nimensä, mutta sen jatkeena ollut Tunnbindargatan sai uuden nimen "Lilla Fabriksgatan" (Pieni Tehtaankatu). Kuitenkin jo vuonna 1892 tämä katu muutettiin nimeltäänkin osaksi Pietarinkatua.


title: Pietarinkatu

text: Karolina Eskelin, ensimmäinen Suomessa tohtoriksi väitellyt nainen, avasi yhdessä kirurgi Gustaf Adolf Wetterstrandin kanssa vuonna 1907 Pietarinkatu 24:ssä sairaalan, jossa oli 17 potilaspaikkaa. Sairaala siirtyi uudelle omistajalle vuonna 1919, ja vuodesta 1920 eteenpäin se toimi nimellä Sanitas.


title: Pietarinkatu

text: Osoitteessa Pietarinkatu 3 sijaitsi neuvostoliittolaisen KGB-upseerin ja diplomaatin Viktor Vladimirovin virka-asunto 1970-luvulla.


title: Mama Weer All Crazee Now

text: Mama Weer All Crazee Now on Noddy Holderin ja Jim Lean kirjoittama musiikkikappale, jonka julkaisi brittiläinen Slade-yhtye vuonna 1972. Singlen lisäksi "Slayed?"-albumilla ilmestynyt raita on eräs yhtyeen suurimmista klassikoista. Se nousi Britannian listaykköseksi ja oli suuri menestys ympäri Eurooppaa. Yhdysvalloissa kappale ylsi sijalle 76.


title: Mama Weer All Crazee Now

text: Kappale oli alun perin basisti Jim Lean aikaansaannos. Solisti Noddy Holder vaikutti kuitenkin sanoituksen syntyyn. Tyylillisesti hard rockia edustava ”Mama Weer All Crazee Now” oli Sladen siihenastisen uran mahdollisesti raskain kappale.


title: Mama Weer All Crazee Now

text: Alkujaan kappaleen nimi oli ”My My, We’re All Crazee Now”. Manageri ja tuottaja Chas Chandler kuuli sen kuitenkin väärin ja solisti Noddy Holder piti kyseistä versiota parempana. Kappaleeseen haettiin livetunnelmaa jalkojen tömistyksellä ja yhteislaululla. Alussa kuultava Holderin ulvahdus oli tarkoitettu pelkäksi äänen avaukseksi, mutta Chandler otti sen mukaan lisätäkseen aitouden tunnetta.


title: Mama Weer All Crazee Now

text: ”Mama Weer All Crazee Now” -single julkaistiin 25. elokuuta 1972. Britanniassa se nousi listalle 2. syyskuuta, ja kymmenestä listaviikosta se vietti kolme kärjessä. Myös Irlannissa se nousi listaykköseksi. Top 10:een kappale nousi lisäksi Sveitsissä, Länsi-Saksassa, Itävallassa ja Alankomaissa. Yhdysvaltain Billboard Hot 100 -listalla se oli korkeimmillaan sijalla 76.


title: Mama Weer All Crazee Now

text: Singlen B-puolen kappale ”Man Who Speeks Evil” on Jim Lean ja rumpali Don Powellin kirjoittama. Se edustaa heavy rockia.


title: Mama Weer All Crazee Now

text: Yhdysvaltalainen Quiet Riot -yhtye saavutti vuonna 1984 ”Mama Weer All Crazee Now” -coverillaan viimeisen hittinsä Billboard Hot 100 -listalla. Se nousi 12 viikon aikana parhaimmillaan sijalle 51. Myös tyttöyhtye The Runaways on levyttänyt kappaleen vuonna 1978. Vuonna 1984 sen levytti Mama’s Boys ja 2009 Reel Big Fish. Suomeksi kappaleen on levyttänyt Vilperin Perikunta nimellä ”Bailaava maa ja valtio”. Lisäksi Osmo’s Cosmos Band on tehnyt kappaleesta englanninkielisen coverin.


title: Formicofilia

text: Formicofilia on zoofilian muoto, jossa ihminen kiihottuu, kun hyönteiset kuten muurahaiset tai muut hyvin pienet eläimet ryömivät tämän iholla ja/tai purevat tätä. Tässä parafiliassa ihminen saattaa laittaa hyönteisiä esimerkiksi sukupuolielimiinsä, mutta jotkut laittavat hyönteisiä myös muihin ruumiinosiin.


title: Jaguars Spirit Athletes

text: Jaguars Spirit Athletes (JSA) on jyväskyläläinen kilpacheerleadingiin ja cheertanssiin erikoistunut seura. Cheerleadingilla on pitkä historia Jyväskylässä, sillä lajin ensimmäiset harrastajat tulivat jo vuonna 1986 amerikkalaisen jalkapallon seura Jyväskylä Rangersin alle. Rangersien tilalle perustettiin Jyväskylän Seudun Jaguaarit vuonna 1995, josta cheerleaderit ja naisten amerikkalainen jalkapallo perustivat vuonna 2005 oman seuran, Jyväskylä Jaguarsin. Vuonna 2012 cheerleaderit perustivat oman seuran, Jaguars Spirit Athletes ry.:n.


title: Jaguars Spirit Athletes

text: Vuonna 2016 JSA:lla on yli 400 jäsentä, joista suurin osa on urheilijoita. JSA on siis jäsenmäärältään suuri cheerleadingseura. Seurassa on yhdeksän kilpajoukkuetta, kahdeksan harrastejoukkuetta ja yhteistyössä Muuramen Syke ry.:n kanssa toteutettavat neljä cheertanssijoukkuetta. Nuorimmat harrastajat ovat nelivuotiaita. JSA:n edustusjoukkueet ovat saavuttaneet edustuspaikkoja niin kansallisiin kuin kansainvälisiinkin kilpailuihin. Seuran joukkueiden nimet noudattavat avaruusteemaa, ja myös seuran värit ovat musta, hopea ja valkoinen.


title: Jaguars Spirit Athletes

text: Yhdistyksellä on kokopäiväinen toiminnanjohtaja sekä osa-aikainen valmennuspäällikkö. Toimintaa johtaa yhdistyksen jäsenten sääntömääräisessä syyskokouksessa valitsema hallitus. Seuran arvoihin kuuluu avoimuus, tasavertaisuus, turvallisuus, yksilöllisyys ja vastuullisuus. Vuonna 2014 JSA oli Suomen Cheerleadingliiton ehdokas Suomen parhaaksi urheiluseuraksi. JSA on Jyväskylän ainut cheerleadingseura.


title: Ultra HD Blu-ray

text: Ultra HD Blu-ray on Blu-ray Disc Associationin kehittämä, vuonna 2016 julkaistu levyformaatti. Formaatti tukee maksimissaan 3 840 × 2 160 -resoluution videoita ja 60 kuvan kuvataajuutta.


title: Ultra HD Blu-ray

text: Ensimmäiset formaattia tukevat soittimet tulivat Suomessa myyntiin 20. huhtikuuta 2016.


title: Skrolli International Edition

text: Skrolli International Edition on huhtikuusta 2016 lähtien julkaistu englanninkielinen Skrolli-lehden sisarjulkaisu. Skrolli International Editionin ensimmäinen numero rahoitettiin Indiegogo-joukkorahoituskampanjalla vuodenvaihteessa 2015-2016.


title: Skrolli International Edition

text: Skrolli International Editionin ensimmäisen numeron (2016.1E) virtuaalisella kansilevykkeellä julkaistiin pelattava demo Illuminatus-tietokonepelistä.


title: Jänislampi (Parkano)

text: Jänislampi on Pirkanmaalla Parkanossa Aurejärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Jänislampi on osa Jänisojan valuma-aluetta.


title: Jänislampi (Parkano)

text: Lammen pituus on 400 metriä, leveys 250 metriä ja sen pinta-ala on 6,3 hehtaaria. Se sijaitsee aivan Aurejärven rannan ja Jänisojan läheisyydessä. Lammen pohjoispuolella sijaitsevat Silmäkenevat ulottuvat rantaan asti, johon laskee kolme suo-ojaa luoteesta ja itärantaan yksi metsäoja idästä. Lammen oma laskuoja lähtee länsirannasta ja yhtyy Jänisojaan 600 metriä Jänisojan suun yläpuolella. Rantaviivan pituus on 1,1 kilometriä. Ranta on pääasiassa kangasmetsää, jonne on rakennettu neljä vapaa-ajan asuntoa. Niille johtaa tiet yhdystieltä 13355.


title: Alta Verapaz

text: Alta Verapaz on departementti Guatemalan keskiosassa. Alueen pinta-ala on 8 686 neliökilometriä ja hallinnollinen keskus on Cobán. Alueella asui vuoden 2002 väestönlaskennassa 776 246 ihmistä.


title: Santa’s United

text: Santa’s United ry on 1.6.2015 perustettu rovaniemeläinen salibandyn erikoisseura. Seura syntyi kahden rovaniemeläisen (RSB-Team ry ja Napapiirin salibandy ry) seuran yhdistettyä voimansa. Seuran perustajina toimivat yhdistyneiden seurojen hallitukset. Seurassa oli heti ensimmäisellä kaudella kymmenen (viisi aikuisten ja viisi junioreiden) sarjajoukkuetta Salibandyliiton alaisissa sarjoissa. Juniorikerhoja ensimmäisellä kaudella oli yli kolmekymmentä ja aikuiskerhoja 3–4 ryhmää.


title: Santa’s United

text: Seuran miesten edustusjoukkue pelaa II-divisioonassa. Naisten edustusjoukkue pelaa I-divisioonassa.


title: Santa’s United

text: Rovaniemellä 1995–1997 välillä syntyi kaksi salibandyseuraa Napapiirin salibandy ja RSB-Team. Molemmat järjestivät toimintaa aikuisille ja junioreille. Seurayhdistymisestä on puhuttu erinäisissä yhteyksissä lähes molempien seurojen syntymästä saakka. Isoin askel tuli RSB-Teamin lähdettyä mukaan Salibandyliiton järjestämään seurakehittämisjaksolle, jonne hyväksyttiin mukaan kymmenen seurana, joissa mukana mm. Seinäjoen Peliveljet, SB Vaasa, Kirkkonummi Rangers ja monia muita hienoja seuroja ympäri Suomen. Siellä seura asetti tärkeimmäksi tavoitteeksi seurayhdistymisen. Saman tien järjestettiin tapaaminen NSB:n kanssa ja sieltäkin oltiin kiinnostuneita, mutta työ ei ottanut askeleita eteenpäin. Kevät ja kesä mentiin yhdistymisen kannalta hiljaiseloa, kunnes syksyllä 2013 kaikki loksahti kohdilleen. Molemmat seurat tekivät vuosikokouksissaan virallisen päätöksen yhdistymisestä helmikuussa 2014.


title: Santa’s United

text: Kaudella 2014–2015 yhdistettiin jo vahvasti edustusjoukkueita sekä naisissa että miehissä. Myös junioritoiminta rakennettiin yhteisen suunnitelman mukaisesti. Samalla osallistettiin jäsenistöä ahkeraan, kun rakennettiin seuralle arvoja ja tarkoitusta. Jäsenistön kanssa yhdessä tehtiin myös seuralle yhden ja kolmen vuoden tavoitteet.


title: Santa’s United

text: Seuran edustusjoukkueiden pääareena 1.1.2017 alkaen on uusi Ounasrinteen liikuntahalli, jonka pintana on matto (40 x 20m). Toinen seuran käyttämä täysimittainen peliareena on Keltakankaan liikuntahalli, jonka katsojakapasiteetti on noin 300 katsojaa. Kaukalon koko on noin 39 x 19m ja päällysteenä on parketti.


title: Santa’s United

text: Rovaniemelle valmistuu kevään 2017 aikana uusi liikuntahalli Ounasrinteen monitoimirakennuksen yhteyteen. Sieltä tulee löytymään 40 x 20m kaukalo päällysteen ollessa muovimatto.


title: Santa’s United

text: Santa’s United pelaa kotipelinsä punaisella paidalla. Vieraspaidan väri on musta. Käytössä on punaiset ja musta shortsit sekä punaiset ja mustat sukat, joita vaihdellaan pelistä riippuen. Peliasut ovat Puman valmistamia.


title: Jänisjärvi (Parkano, eteläinen)

text: Jänisjärvi (eteläinen), eli kartoissa myös toinen Jänisjärvistä, on Pirkanmaalla Parkanossa Aurejärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Jänisjärvi on osa Jänisojan valuma-aluetta.


title: Jänisjärvi (Parkano, eteläinen)

text: Järven pituus on 900 metriä, leveys 200 metriä ja sen pinta-ala on 14 hehtaaria. Se sijaitsee Klenkkan mäen itä- ja Harmonimäen pohjoispuolella. Mäillä kasvaa kangasmetsää ja muihin rantoihin ulottuvat ympäristön suot. Samaan suoalueeseen kuuluu toinenkin Jänisjärvi, joka sijaitsee tämän Jänisjärven pohjoispuolella. Eteläiseen Jänisjärveen laskee yksitoista suo-ojaa, joista yhden kauttaa laskee tänne myös pohjoisemman Jänisjärven vedet. Oma laskuoja Jänisoja lähtee järven lounaispäästä ja se virtaa 3,3 kilometriä Aurejärveen. Ojan suu sijaitsee Jänislahdessa, joka on Suksilahden pohjukassa. Järven pohjoisosa on soistunut ja sitä uhkaa umpeenkasvaminen. Ruohikon keskellä sijaitsee järven ainoa saari, joka on 80 metriä pitkä ja soistunut. Rantaviivan pituus on 2,3 kilometriä. Järvi on autio eikä sinne johda teitä. Yli 150 metrin etäisyydeltä ohittavalta "Pohjantieltä" on Klenkalle johtava lyhyt kärrypolku. Järven eteläpäässä sijaitsee entinen maatila.


title: Akshardhamin temppelin verilöyly

text: Akshardhamin temppelin verilöyly oli terrori-isku 24. syyskuuta 2002, jossa kuoli 32 henkilöä ja haavoittui yli 80. Tilanne raukeni, kun terroristit "Murtuza Hafiz Yasin" ja "Ashraf Ali Mohammed Farooq" kuolivat kommandojoukkojen hyökkäyksen päätteeksi.


title: Akshardhamin temppelin verilöyly

text: Gujaratin korkein oikeus vahvisti kolmen iskussa avustaneen terroristin kuolemantuomiot ja tuomitsi kolme muuta erimittaisiin vankeusrangaistuksiin.. Vuonna 2014 kaikki kuusi tuomittua vapautettiin korkeimman oikeuden päätöksellä ja todettiin syyttömiksi tapahtumiin.


title: Turun Tietokeskus

text: Turun Tietokeskus on vuonna 1989 alkunsa saanut suomalainen it-infrastruktuuriratkaisujen, -tuotteiden ja palveluiden kokonaistoimittaja. Tietokeskuksen palveluksessa on yli 100 asiantuntijaa ja sen liikevaihto vuonna 2015 oli noin 26 miljoonaa euroa. Sen asiakkaat ovat yrityksiä ja julkisorganisaatioita. Tietokeskus tarjoaa teknisten ratkaisujen lisäksi it-palveluja ja -tukea sekä toiminnanohjausjärjestelmiä.


title: Turun Tietokeskus

text: Tietokeskuksen asiakkaat ovat yrityksiä ja julkisia organisaatiota, kuten esimerkiksi Finanssialan Keskusliitto, jolle Tietokeskus tuottaa kapasiteettipalveluja, helpdesk-, lähi- ja etätukipalveluja.


title: Turun Tietokeskus

text: Tietokeskuksen perustaja Petri Lehmuskoski oli 1980-luvun alussa vaihto-oppilaana Yhdysvalloissa. Suomeen tultuaan hän toi mukanaan yritysidean ja niin hän perusti vuonna 1983 isänsä Timo Lehmuskosken kanssa Toptronics Oy:n ja alkoi tuoda maahan tietokonepelejä ja tietokoneita. Timo Lehmuskoski oli toisen polven yrittäjä, joka ryhtyi vuonna 1959 yrittäjäksi vanhempiensa muutamaa vuotta aiemmin perustaman lanka- ja käsityötarvikkeiden tukkuliikkeeseen, vuonna 1975 hän perusti kodinsisustus- ja lahjatavaraliike Seistop Oy:n. Vuonna 1984 avattiin maahantuonnin lisäksi myös vähittäismyynti Turun Yliopistonkadulla, silloisessa Kauppiastavaratalo Henrikissä. Huomattuaan kysynnän Lehmuskosket avasivat yrityksille suunnatun PC-kaupan, jota varten perustettiin vuonna 1989 Turun Tietokeskus Oy.


title: Turun Tietokeskus

text: 2000-luvun alussa tehtiin sukupolvenvaihdos, jolloin Timo väistyi yrityksen johdosta, ja tilalle tuli hänen tyttärensä Reetta ja hänen aviomiehensä Tuomas Kaukinen, josta tuli yrityksen toimitusjohtaja. Tietokeskus keskittyi toimintansa yritys- ja julkissektorin IT -laitteisiin ja –palveluihin.


title: Turun Tietokeskus

text: Vuonna 2006 Turun Tietokeskus Oy osti 60% raumalaisesta West-Coast Computing Oy:sta, jonka uudeksi nimeksi tuli Rauman Tietokeskus. Yli 20 henkilöä työllistänyt Turun Tietokesku Oy sai kaupan myötä 3 uutta työntekijää.


title: Turun Tietokeskus

text: Vuonna 2010 Turun Tietokeskus osti konkurssiin joutuneen Tietoaseman Helsingin ja Salon toimipisteet.


title: Turun Tietokeskus

text: Vuonna 2012 Tietokeskus–yhtiöt osti NET-Tietotekniikka Finland Oy:n, mikä kasvatti Tietokeskuksen toimintaa Tampereella, jonka henkilöstömäärä nousi 15:een ja Turussa, jossa henkilöstöä oli lähes puolet enemmän. Yhteensä konsernissa työskenteli yli 60 ihmistä 5 paikkakunnalla. Perheyrityksellä on jokaisella paikkakunnalla paikallinen osaomistus ja johto.


title: Turun Tietokeskus

text:
Vuonna 2012 Tietokeskus-konsernin tilikauden liikevaihto oli yli 20 miljoonaan euroa, edelliseen vuoteen verratuna kasvua oli yli 30 %.
Tietokeskus toimii nykyään Turun lisäksi Tampereella, Salossa, Porissa ja Helsingissä ja näiden muodostama konserni tunnetaan nimellä Tietokeskus Yhtiöt. Työntekijöitä yrityksessä on yli sata.


title: Lene

text: Markku "Lene Lennartti" Leinonen on suomalainen muusikko. Hän on soittanut ainakin Terveet Kädet, The Sultans, The Kolmas, Billy Boys, Death Trip, Kürøishi ja Plan E -yhtyeissä. Leinonen on soittanut ainakin bassoa, kitaraa, rumpuja ja syntetisaattoreita.


title: Albert Suho

text: Albert Suho (s. ennen vuotta 1390, k. vuoden 1450 jälkeen) oli saksalainen pappi ja kirjailija. Hän toimi menestyksekkäästi kirkollisissa tehtävissä kotikaupungissaan Osnabrückissä, jota myös edusti Baselin kirkolliskokouksessa. Hän kirjoitti useita teologisia teoksia latinaksi ja laati maailmankronikan alasaksan kielellä.


title: Albert Suho

text: Kronikkansa Suho aloittaa maailman luomisesta ja päättää vuoteen 1447 (toisen painoksen vuoteen 1452); loppuvaiheissa hän keskittyy käsittelemään Osnabrückin kaupunkia. Suurin osa sisällöstä oli yleisesti tiedossa (Petrus Riga, Martinus Troppaulainen), mutta loppuosa tarjoaa tärkeää lähdeaineistoa paikallisesta kirkkohistoriasta.


title: Albert Suho

text: Pitkään luultiin, että kronikasta olisi vain yksi käsikirjoitus (Berliini/Krakova), mutta Warburgista 1990-luvulla ja Leidenista vuonna 2012 tehdyt löydöt ovat osoittaneet tiedon vääräksi.


title: Alexander (Ruotsin prinssi)

text: Prinssi Alexander, Södermanlandin herttua (Alexander Erik Hubertus Bertil; s. 19. huhtikuuta 2016 Danderydin kunta) on Ruotsin prinssi Carl Philipin ja prinsessa Sofian ensimmäinen lapsi. Prinssi Alexander kastettiin Drottningholmin kirkossa 9. syyskuuta 2016.


title: Alexander (Ruotsin prinssi)

text: Hän on Ruotsin kruununperimysjärjestyksessä ￼viidentenä kruununprinsessa Victorian, prinsessa Estellen, prinssi Oscarin ja prinssi Carl Philipin jälkeen.


title: Suomen Ranskan-instituutti

text: Suomen Ranskan instituutti, eli Institut finlandais on kulttuuri-instituutti, joka edustaa Suomea Ranskassa. Instituutti avattiin vuonna 1990 Pariisin latinalaiskorttelin sydämeen, osoitteeseen 60 rue des Écoles.


title: Suomen Ranskan-instituutti

text: Instituutti, joka tyylillisesti edustaa Hausmanilaista arkkitehtuuria, valmistui vuonna 1862. Aiemmin tiloissa toimi elokuvateatteri Cinéma de Cluny, joka lopetti toimintansa vuonna 1985. Rakennuksen kunnostuksen toteuttamiseen sekä tilojen instituutiksi muuntamiseen valittiin tunnettu ja arvostettu suomalainen arkkitehti Juhani Pallasmaa.


title: Suomen Ranskan-instituutti

text: Instituutin sisustus ja kalusteet ovat valittu edustamaan suomalaista designia sekä tyypillisiä suomalaisessa sisustuksessa käytettäviä materiaaleja. Sisutuksen hallitsevat elementit ovat puu sekä salin suuret ikkunat, joista näkymä avautuu suoraan Musée de Clunyn pihalle. Instituutin pinta-ala on 600 neliömetriä.


title: Suomen Ranskan-instituutti

text: Tilat koostuvat isosta 200-paikkaisesta monitoimisalista, 90-paikkaisesta elokuvasalista, seminaarihuoneesta sekä kirjastosta. Instituutti on Suomen valtion rahoittama.


title: Suomen Ranskan-instituutti

text: Instituutin nykyisenä johtajana toimii Johanna Råman.


title: Suomen Ranskan-instituutti

text: Suomen Ranskan instituutin toiminta-ajatus on toimia tiedonvälittäjänä Ranskassa liittyen suomalaiseen kulttuuriin, yhteiskuntaan ja talouselämään sekä rakentaa yhteistyötä ja kumppanuuksia ranskalaisten ja suomalaisten toimijoiden välille.


title: Suomen Ranskan-instituutti

text: Suomen Ranskan instituutti toimii myös aktiivisena toimijana koulutuksen saralla. Lisäksi Suomen Ranskan instituutti tarjoaa laajan valikoiman omaa ohjelmistoa kulttuurituotannosta ja tapahtumista kielikursseihin ja näyttelyihin.


title: Digimon World DS

text: Digimon World DS on "Digimon"-tuotesarjaan kuuluva videopeli Nintendo DS -käsikonsolille. Peli julkaistiin Japanissa kesäkuussa 2006 ja Pohjois-Amerikassa peli julkaistiin saman vuoden marraskuussa. Pelin kehityksestä ja julkaisusta vastasi Bandai Namco Entertainment (silloisesti vielä Namco Bandai Games).


title: Digimon World DS

text: Vaikka pelin nimi on "Digimon World", niin todellisuudessa tämä peli ei kuulu samannimiseen videopelisarjaan vaan tunnetaan Japanissa nimellä Digimon Story (デジモンストーリー "Dejimon Sutōrī"). Peliä ei koskaan julkaistu Euroopassa ja Australiassa.


title: Lepidurus arcticus

text: Lepidurus arcticus on ainoa kilpikidusjalkainen, joka elää myös Suomessa. Se kasvaa noin parisenttiseksi.


title: Lepidurus arcticus

text: Suomessa lajia on tavattu Lapin perukoilta Inarijärvestä sekä Käsivarresta puuttoman tunturivyöhykkeen lammesta. Muualla Skandinaviassa laji voi elää puroissa ja järvissä ja olla tärkeä taimenen ravintoeläin. Raudun on myös todettu käyttävän kilpikidusjalkaisia ravinnokseen, ajoittain lähes yksinomaisesti. Sitä esiintyy myös Pohjois-Amerikan arktisilla alueilla.


title: Guangyuan

text: Guangyuan () on prefektuuritason kaupunki Kiinan Sichuanin maakunnan koillisosassa. Kaupungin pinta-ala on 16 314 neliökilometriä ja väkiluku noin 2,48 miljoonaa (vuonna 2010). Kaupungin keskusta sijaitsee linnuntietä noin 270 kilometriä maakunnan pääkaupunki Chengdusta koilliseen.


title: Guangyuan

text: Kaupunki rajoittuu pohjoisessa Longnanin ja Hanzhongin, idässä Bazhongin, etelässä Nanchongin, sekä lännessä Mianyangin prefektuuritason kaupunkeihin.


title: Guangyuan

text: Piirikuntatasolla kaupunki jaetaan kolmeen kaupunkipiiriin ja neljään piirikuntaan.


title: Ihmetyttö (täsmennyssivu)

text: Ihmetyttö voi tarkoittaa muun muassa seuraavia asioita:


title: BMW 2-sarjan Active Tourer

text: BMW 2-sarjan Active Tourer (F45) on BMW:n vuodesta 2014 lähtien valmistama tila-automalli, joka on valmistajansa ensimmäinen etuvetoinen sarjatuotantoauto. Autossa käytetään samaa pohjalevyä kuin Minissä. Mallista on saatavana myös seitsenpaikkainen versio nimeltään Gran Tourer (F46).


title: BMW 2-sarjan Active Tourer

text: BMW 2-sarjan Active Tourer esiteltiin Geneven autonäyttelyssä 2014. Seitsenpaikkainen Gran Tourer tuli markkinoille vuonna 2015.


title: BMW 2-sarjan Active Tourer

text: Vuoden 2014 Euro NCAP -kolaritestistä Active Tourer sai tulokseksi täydet viisi tähteä.


title: BMW 2-sarjan Active Tourer

text: Active Tourerin kaikissa moottoreissa käytetään kaksoisturbotekniikkaa. Bensiinimoottoreista pienin on kolmisylinterinen 218i (135 hv). Toinen on nelisylinterinen 225i (231 hv). Dieselvaihtoehto on nelisylinterinen 218d (150 hv). Jokaisen moottorin yhteyteen on saatavana automaattivaihteisto, joka on 225i-moottorin yhteydessä kahdeksan- ja muissa kuusiportainen.


title: BMW 2-sarjan Active Tourer

text: Vuonna 2016 markkinoille tuotiin myös ladattava hybridimalli 225xe, jossa kolmisylinterisen bensiinimoottorin apuna on 88-hevosvoimainen sähkömoottori.


title: BMW 2-sarjan Active Tourer

text: Vuoden 2018 alussa Active Tourer ja Gran Tourer kokivat kasvojenkohotuksen, jossa uudistettiin niiden keulan ilmettä. Joidenkin moottorien yhteyteen tuli saataville seitsenportainen "Steptronic"-kaksoiskytkinvaihteisto.


title: Gangliosidit

text: Gangliosidit ovat sfingolipideihin kuuluvia biologisesti eläimille hyvin tärkeitä glykolipidejä. Niitä esiintyy erityisesti aivojen harmaassa aineessa, mutta myös useissa muissa kudoksissa. Gangliosideilla on tärkeä rooli muun muassa hermokudoksessa, maksassa ja munuaisissa.


title: Gangliosidit

text: Gangliosideja tunnetaan yli 60 erilaista. Niille tyypillistä on sialihaposta ja glukoosista, galaktoosista ja N-asetyyligalaktosamiinista koostuva rakenne, joka muodostuu usein haarautuneesta oligosakkaridiketjusta, sfingosiinista ja rasvahappo-osasta, joka on tyypillisimmin steariinihappo. Sialihapporyhmien määrä vaihtelee yhdestä kolmeen. Molekyylimassaltaan gangliosidit ovat 200–250 kDa. Fysiologisissa olosuhteissa gangliosidit ovat negatiivisesti varautuneita. Gangliosidit ovat kiteisiä yhdisteitä, jotka liukenevat polaarisiin liuottimiin kuten veteen, metanolin ja kloroformin seokseen, dimetyyliformamidiin ja tetrahydrofuraaniin. Vedessä gangliosidit muodostavat usein misellejä.


title: Gangliosidit

text: Gangliosidejä esiintyy erityisesti hermokudoksessa, mutta myös maksassa, munuaisissa, pernassa ja haimassa. Gangliosidit vaikuttavat muun muassa solujen kasvuun, aineenvaihduntaan, hermokudoksen uusiutumiseen ja aivojen toimintaan. Ne toimivat esimerkiksi reseptoreina, joihin sitoutuvat monet hormonit, kuten tyreotropiini, serotoniini ja eräät toksiinit kuten koleratoksiini ja tetanustoksiini. Gangliosidien biosynteesi tapahtuu Golgin laitteessa, jossa serebrosideihin liitetään sokeriyksiköitä. Sokeriyksiköiden lähteenä toimivat niin kutsutut aktivoidut sokerit eli sokeridien nukleotidijohdannaiset.


title: Gangliosidit

text: Eräiden gangliosidien pitoisuuden on havaittu olevan koholla eräissä syöpäsairauksissa, esimerkiksi melanoomassa, neuroblastoomassa ja glioblastoomassa. Tay–Sachsin taudissa gangliosideja hajottavan entsyymin heksosaminidaasi A:n toiminta on puutteellista, minkä vuoksi gangliosideja kertyy aivoihin. Tämän vuoksi aivojen lysosomit täyttyvät lipideistä ja turpoavat. Tauti on useimmiten tappava jo nuorena.


title: Kakkosen kausi 2016

text: Kakkosen kausi 2016 oli Suomen jalkapallon kolmanneksi korkeimman sarjatason kausi. Se pelattiin kolmessa kahdentoista joukkueen lohkossa kaksinkertaisena sarjana. Lohkojen voittajat ja paras toiseksi sijoittunut pelasivat pareittain kaksiosaiset nousukarsintafinaalit, joiden voittajat nousivat Ykköseen kaudeksi 2017. Jokaisen lohkon sijalle 10 ja huonommin sijoittuneet joukkueet putosivat Kolmoseen kaudeksi 2017.


title: Kakkosen kausi 2016

text: Jalkapallon Pelaajayhdistys valitsi vuoden 2016 Kakkosen lohkojen parhaat pelaajat pelaajien oman äänestyksen perusteella:Jalkapallon nousukarsintoihin pääsivät kolmen lohkon voittajat sekä paras kakkonen, joka oli lohko C:n Musan Salama Porista.


title: Kakkosen kausi 2016

text: IF Gnistan nousi Ykköseen yhteismaalein 5-4.


title: Kakkosen kausi 2016

text: FC Honka nousi Ykköseen yhteismaalein 3-2.


title: Deyang

text: Deyang () on prefektuuritason kaupunki Kiinan Sichuanin maakunnan keskiosassa. Kaupungin pinta-ala on 5 818 neliökilometriä ja väkiluku noin 3,62 miljoonaa (vuonna 2010). Kaupungin keskusta sijaitsee linnuntietä noin 70 kilometriä maakunnan pääkaupunki Chengdusta koilliseen.


title: Deyang

text: Kaupunki rajoittuu koillisessa Mianyangin, kaakossa Suiningin ja Ziyangin, lounaassa Chengdun prefektuuritason kaupunkeihin. Luoteessa naapurina on Ngawan tiibetiläisten ja qiangien autonominen prefektuuri.


title: Deyang

text: Deyang on Lahden kaupungin ystävyyskaupunki vuodesta 2000.


title: Deyang

text: Piirikuntatasolla kaupunki jaetaan kahteen kaupunkipiiriin, kolmeen piirikuntatason kaupunkiin ja yhteen piirikuntaan.


title: Ruotsin EU-kansanäänestys

text: Ruotsin EU-kansanäänestys oli 13. marraskuuta 1994 Ruotsissa järjestetty neuvoa-antava kansanäänestys Ruotsin liittymisestä Euroopan unioniin. Enemmistö (52,3 %) äänestykseen osallistuneista kannatti liittymistä ja valtiopäivät noudatti tulosta. Ruotsin EU-jäsenyys astui voimaan 1. tammikuuta 1995.


title: Ars moriendi

text: Ars moriendi (latinaa) eli kirjaimellisesti kuolemisen taito on kirjallinen genre, joka opasti kristittyjä kuolemaan "oikein". Se syntyi katolisessa muodossaan myöhäiskeskiajalla ja oppaiden suosio jatkui eri muodoissa aina 1700-luvulle saakka. On olemassa myös protestanttisia kuolemisen oppaita. Ensimmäiset genreen kuuluvat teokset kirjoitettiin 1400-luvun alkupuolella. Kirjojen suosio oli suuri ja ne käännettiinkin kaikille Euroopan valtakielille. Varhaisiin kuoleman oppaisiin sisältyi havainnollisia puupiirroskuvia. Tyyliltään ne olivat selkeitä ja ohjekirjamaisia. Myös lukutaidottomat hyötyivät kuoleman oppaista niiden sisältämien havainnollisten puupiirrosten takia. Ars Moriendin suosion taustalla vaikuttaa musta surma ja myöhäiskeskiajan levottomat olosuhteet, muun muassa satavuotinen sota. On esitetty, että kuoleman oppaat olivat katolisen kirkon terapeuttinen vastaliike liialliselle helvetinpelolle ja makaaberin perinteen tavalle pelotella ihmisiä synnintuntoon. Uskottiin, että kuoleman oppaiden ohjeita seuraamalla kuolija vältti joutumasta kuollessaan helvettiin. Oppaiden suosiota selittää myös se, että myöhäiskeskiajalla kuolinhetken merkitys oli ylipäätäänkin hyvin korostunut. Itse kuolinhetken rituaalinen ja symbolinen haltuunotto koettiin hyvin tärkeäksi.


title: Ars moriendi

text: Tyypillinen kuoleman opas sisälsi kuusi osaa tai kappaletta:


title: Kärkinen

text: Kärkinen voi tarkoittaa:


title: Maurotoksiini

text: Maurotoksiini on myrkky, jota tuottaa tunisialainen skorpioni Scorpio maurus palmatus. Maurotoksiini koostuu 34 aminohaposta. Se kuuluu uudehkoon peptiditoksiinien ryhmään, jonka molekyylirakenteelle on tyypillistä neljä disulfidisiltaa. Maurotoksiini tukkii K+-kanavat toimintajänniteriippuvaisesti, koska se lisää tehokkaasti hyperpolarisaatiota. Luultavasti maurotoksiini toimii niiden ionikanavatoksiinien tavoin, joilla on rakenteessaan kolme disulfidisiltaa. Toksiinin tiedetään olevan voimakas inhibiittori K(Ca) -ionikanaville.


title: The Dirty Mac

text: The Dirty Mac oli John Lennonin johtama yhtye, joka esiintyi The Rolling Stones Rock and Roll Circus -konserttielokuvassa esittäen kaksi kappaletta, The Beatlesin "Yer Blues" ja Yoko Onon sävellyksen "Whole Lotta Yoko". Aiempi on julkaistu albumilla The Beatles, jälkimmäinen on muualla julkaisematon. Yhtyeessä soittavat Lennonin lisäksi Mitch Mitchell rumpuja, Keith Richards bassoa ja Eric Clapton kitaraa. Whole Lotta Yoko -kappaleessa vierailevat lisäksi viulisti Ivry Gitlis ja laulaja Yoko Ono.


title: Beautiful (Christina Aguileran kappale)

text: Beautiful on yhdysvaltalaisen laulajan Christina Aguileran kappale, jonka kirjoitti ja tuotti Linda Perry. Se julkaistiin Aguileran "Stripped"-albumin toisena singlenä 16. marraskuuta 2002. Kappale on balladi, jonka sanat kertovat sisäisestä kauneudesta ja itsetunnosta.


title: Beautiful (Christina Aguileran kappale)

text: ”Beautiful” sai hyviä arvosteluja kriitikoilta, ja se menestyi myös kaupallisesti. Se nousi singlelistoilla viiden parhaan joukkoon muun muassa Saksassa, Itävallassa, Alankomaissa, Ruotsissa ja Australiassa. Yhdysvalloissa se oli parhaimmillaan Billboard Hot 100 -listan kakkosena ja Britanniassa singlelistan ykkösenä. Kappale voitti vuoden 2004 Grammy-gaalassa parhaan naisesittäjän pop-kappaleen palkinnon (Best female pop vocal performance).


title: Beautiful (Christina Aguileran kappale)

text: Kappaleen musiikkivideon ohjasi Jonas Åkerlund. Gay & Lesbian Alliance Against Defamation (GLAAD) antoi Aguileralle tunnustuksen videon homo- ja transseksuaalisista teemoista. Videolla nähdään muun muassa kaksi miestä suutelemassa.


title: Vesinokkaeläimen myrkky

text: Vesinokkaeläimen myrkky on vesinokkaeläimellä ("Ornithorhynchus anatinus") esiintyvä erilaisten aineiden myrkyllinen seos. Seoksen pääkomponentit ovat defensiiniä muistuttavat peptidit (DLP), C-tyypin natriureettiset peptidit (CNP) ja hermokasvutekijät (NGF). Vesinokkaeläimen myrkky on kehittynyt itsenäisesti erillään matelijoiden myrkyn kehityksestä. Vesinokkaeläimen myrkyn tutkiminen on ollut hankalaa verrattuna monien muiden myrkkyjen tutkimiseen. Tämä sen vuoksi, että myrkyn saatavuudessa on ollut vaikeuksia.


title: Vesinokkaeläimen myrkky

text: Myrkkyä tuottavat rauhaset ovat kehittyneet hikirauhasista ja sijaitsevat uroksen takaraajojen polven ja jalkaterän välissä. Munuaisenmuotoiset rauhaset liittyvät molemmissa takajaloissa ohutseinäisellä tiehyillä kantaluun kannukseen. Naarasvesinokkaeläimillä on nokkasiilien tapaan kehittymättömät kannusnuput, jotka katoavat ennen ensimmäisen elinvuoden loppua. Naarailla ei ole toimivia myrkkyrauhasia.


title: Vesinokkaeläimen myrkky

text: Myrkyttämistä varten uros kohottaa myrkkykannuksen ja kietoo takajalkansa uhrin ympärille. Se painaa myrkkykannuksen ihoa vasten ja ruiskuttaa muutaman millilitran myrkkynestettä ihon alle toistuvilla pistoksilla. Kannus on vahvatekoinen ja kestää suuren kuormituksen kun eläin roikkuu uhrissaan kiinni. Eläimen irrottamiseksi tarvitaan yleensä apuvoimia.


title: Vesinokkaeläimen myrkky

text: Hyökkäyksen uhriksi on joutunut tyypillisesti kalastajia, biologeja ja eläintenhoitajia, mutta myrkytystapaukset eivät ole kovin yleisiä. Tähän mennessä myrkytyksen seurauksena ei ole tiettävästi kuollut ihmisiä, mutta pienempiä eläimiä kuten metsästyskoiria tiedetään kuolleen niiden noudettua vesinokkaeläimiä.


title: Vesinokkaeläimen myrkky

text: Vesinokkaeläimen myrkky on ainoa tunnettu uhriin ruiskutettava nisäkkään tuottama myrkky. Vesinokkaeläimen myrkyn ei uskota olevan saalistamista varten, sillä myrkkyruisku puuttuu naaraspuolisilta eläimiltä. Samaa tukee myrkkyruiskun sijainti takaraajassa sen sijaan, että se sijaitsisi suussa. Vesinokkaeläimen myrkky on myös suhteellisen vaaratonta verrattuna myrkyllä saalistaviin käärmeisiin. Onkin ehdotettu, että myrkyn tehtävänä olisi lähinnä lamauttaa vihollinen ja torjua hyökkäykset ilman pysyvää haittaa. Tähän viittaa myös se, että vesinokkaeläimen myrkyllä ei ole uhrin kudoksia hajottavaa ominaisuutta päinvastoin kuin käärmeenmyrkyillä. Myrkkyä ei erity ympäri vuoden vaan ainoastaan vesinokkaeläinten pariutumisaikaan. Viimeisimpien tutkimusten mukaan myrkkyä pidetään lisääntymiseen liittyvänä kilpailutekijänä vesinokkaeläinurosten välillä. Lisääntymiskautena myrkkyä saaneet urokset halvaantuvat takaraajoistaan, mutta vaikutus on väliaikainen ja myrkkykannuksen tekemät haavat parantuvat.


title: Vesinokkaeläimen myrkky

text:
Vesinokkaeläimen aiheuttamia dokumentoituja myrkytystapauksia tunnetaan muutamia. Näiden perusteella tiedetään, millaisia oireita myrkytyksestä seuraa. Näitä ovat turvotus; pitkäkestoinen ja sietämättömäksi kuvailtu kipu, joka ei helpotu tavanomaisilla kipulääkkeillä morfiini mukaan luettuna; pahoinvointi; vilunväreet; imusolmukkeiden turvotus; nopea verisolujen laskeutuminen ja matala proteiinin ja albumiinin pitoisuus seerumissa.
Varhaisissa eläinkokeissa kaniineilla vesinokkaeläimen myrkyn raportoitiin pudottavan verenpainetta, aiheuttavan verenpurkaumia ja kuoleman. Lisätutkimuksissa havaittiin lievää proteolyyttista aktiivisuutta, histamiinin vapautumista sekä ihon anafylaksia laboratorioeläimillä. In vitro -tutkimusten mukaan myrkky rentouttaa sileitä lihaksia ja aiheuttaa proteolyysia sekä vähäistä punasolujen hajoamista. Koe-eläimissä myrkky saa aikaan turvotusta, hermopäätteiden polttelua ja kipua.


title: Vesinokkaeläimen myrkky

text: Vesinokkaeläimen myrkystä on eristetty useita defensiinin kaltaisia peptidejä (DLP). Näille peptideille on tyypillistä, että niiden aminohappojärjestys on ainutkertainen, eikä tertiaarisella rakenteella ole yhtäläisyyksiä muihin tunnettuihin peptideihin. Vaikka DLP:t ovat läsnä vesinokkaeläimen myrkyssä merkittävässä määrin, niiden biologisesta roolista on vain vähän tietoa. Yhdisteillä ei ole antimikrobiaalista, lihaksia vaurioittavia tai solujen kasvuun vaikuttavia ominaisuuksia.


title: Vesinokkaeläimen myrkky

text: DLP-ryhmään kuuluva DLP-1 koostuu 42 aminohaposta. Tätä peptidiä on valmistettu myös keinotekoisesti. Huolimatta vähäisestä yhtäläisyyksistä aminohappojen järjestyksessä DLP-1 kolmiulotteinen muoto muistuttaa paljon beta-defensiiniä 12, joka on nautaeläimistä eristetty antimikrobinen aine. Tästä poiketen DLP-1:llä ei kuitenkaan ole antimikrobisia ominaisuuksia. DLP-2 muistuttaa aminohappojärjestykseltään DLP-1 vain 36 %. Tästä huolimatta näiden laskostuminen on suhteellisen samanlaista. Tämä johtuu siitä, että näissä molekyyleissä laskostumiseen vaikuttavat kohdat ovat samankaltaisia.


title: Vesinokkaeläimen myrkky

text: Vesinokkaeläimen C-tyypin natriureettisilla peptideillä (CNP) on rakenteellisesti läheisiä vastineita muilla nisäkkäillä. Peptidit koostuvat 39 aminohappotähteestä ja ne ovat fysiologisesti aktiivisia. Niiden tiedetään rentouttavan rotalla sileitä lihaksia, saavan aikaan kudosturvotusta ja mast-soluissa histamiinin vapautumista. Ne voivat myös muodostaa ionikanavia solujen lipidikalvoille. C-tyypin natriureettisilla peptideillä on kaksi muotoa, CNPa ja CNPb. Ne ovat identtisiä aminohappojärjestykseltään, mutta käyttäytyvät eri tavoin HPLC-analyysissa.


title: Vesinokkaeläimen myrkky

text: Hermokasvutekijä (NGF) on yleinen ainesosa käärmeenmyrkyissä. NGF stimuloi uhrissa erityyppisiä soluja ja herkistää niitä toksisille vaikutuksille. Hermokasvutekijä löytyy myös vesinokkaeläimen myrkystä. Sen molekyylikoko on 13 kDa ja kyseinen molekyyli käyttäytyy käänteisfaasi-HPLC-analyysissa DLP-3 tavoin, mikä on antanut aihetta olettaa, että aineilla olisi yhteisvaikutus. Tällöin ne toimisivat yhdessä aiheuttaen uhrille erityisen voimakasta kipua, mikä on tyypillinen myrkytysoire. Muista yhteyksistä hermokasvutekijän tiedetään kykenevän aiheuttamaan ihmiselle hyperalgesian, joka tarkoittaa kipuarkuutta ja alentunutta kipukynnystä.


title: Vesinokkaeläimen myrkky

text: Vesinokkaeläimen myrkyn on osoitettu aiheuttavan kalsiumionien vuotoa neuroblastoomasoluissa ja vaikutusmekanismi on jäljitetty heptapeptidi-1:n aiheuttamaksi. Heptapeptidi 1:n aminohappojärjestys ja rakenne on H-His-Asp-His-Pro-Asn-Pro-Arg-OH. Aineen pitoisuus myrkkyseoksessa on merkittävä, noin 200 ng/μl. Ainetta pidetään yhtenä vaihtoehtona kipuoireiden pääaiheuttajaksi myrkytystapauksissa.


title: Vesinokkaeläimen myrkky

text: Peptidi-isomeraasin löytyminen vesinokkaeläimen myrkystä 2005 oli ensimmäinen kerta, kun sellainen löydettiin nisäkkään myrkystä. Sen löytyminen osattiin ennustaa, koska useat myrkkykomponentit esiintyivät eri isomeerisissa muodoissa, vaikka aminohappojärjestys oli sama. Tällainen erilaisten muotojen esiintyminen vaatii peptidi-isomeraasin läsnäoloa. Isomeraasin tehtävänä on muuttaa peptidimolekyylit sellaiseen muotoon, jossa niiden potenttius on suurimmillaan. Tämä tapahtuu esimerkiksi DLP-4 konvertoinnissa DLP-2 -muotoon. Isomeraasi on kooltaan 50-60 kDa, ja sen toimintaa inhiboi peptidaasi-inhibiittori amastatiini.